title: Pierluigi Casiraghi

text: Vuonna 1993 Casiraghi meni Lazioon viiden vuoden sopimuksella. Hän ehti pelata joukkueessa peräti 140 ottelua ja tehdä 42 maalia. Hänen paras kautensa tilastojen valossa oli kausi 1996−1997, jolloin hän teki 14 maalia 28 ottelussa. Laziossa hän voitti uransa toisen Italian cupin. Tämä tapahtui vuonna 1998. Tuon voiton jälkeen Casiraghi siirtyi lopettelemaan uraansa Chelseaan, jossa hän pelasi neljän vuoden aikana loukkaantumisten takia vain kymmenen ottelua ja teki yhden maalin.


title: Pierluigi Casiraghi

text: Maajoukkueessa Casiraghi pelasi yhteensä 44 maaottelua ja teki 13 maalia. Hän oli mukana Italian joukkueessa MM-kisoissa 1994, kun Italia tuli toiseksi. EM-kisoissa 1996 Casiraghi teki kummatkin Italian maalit Venäjää vastaan, mutta tuhlasi paikan Tšekkiä vastaan pudottaen maansa kisoista. Vuoden 1998 MM-kisojen joukkueeseen ei Casiraghi enää mahtunut, joten hän jätti maajoukkuetehtävät nuoremmilleen.Kun Casiraghi lopetti peliuransa, hän ryhtyi valmentajaksi. Hän alkoi valmentaa ensimmäisen seuransa Monzan junioreja. Hän kuitenkin valmensi joukkuetta vain vuoden, kunnes hän siirtyi Legnanon valmentajaksi. Hän ei viihtynyt Legnanossakaan vuotta pitempään ja piti valmennustaukoa vuoteen 2006 asti, kunnes hän alkoi valmentaa Italian alle 21-vuotiaiden maajoukkuetta Gianfranco Zolan kanssa.


title: Pierluigi Casiraghi

text: Kaksikko johdatti Italian nuoret viidenneksi nuorten EM-kisoissa 2007. Pekingin olympiaturnauksessa 2008 Italian nuorten tie katkesi puolivälierätappioon Belgialle 3−2. Syksyllä 2008 Zola siirtyi West Ham Unitediin, mutta Casiraghi jatkoi nuorten maajoukkuessa johdattaen sen EM-kisoihin Ruotsiin 2009. Lopputurnauksessa Italia eteni välieriin, joissa se hävisi sittemmin mestaruuden vieneelle Saksalle 1−0.


title: Pierluigi Casiraghi

text: Casiraghi sai lokakuussa 2010 potkut tehtävistään. Syynä oli Italian nuorten jääminen vuoden 2012 olympialaisten ulkopuolelle.


title: Chad Allen

text: Chad Allen (s. 5. kesäkuuta 1974 Cerritos, Kalifornia) on yhdysvaltalainen näyttelijä. Hänet tunnetaan parhaiten televisiosarjasta "Tohtori tuli kaupunkiin". Hänellä on kaksossisko nimeltä Charity.


title: Chad Allen

text: Vuonna 1996 Allenin ollessa 21-vuotias yhdysvaltalaisessa tabloidi-sanomalehdessä julkaistiin kuva, jossa hän suutelee toista miestä. Kuva oli otettu eräissä juhlissa hänen tietämättään.


title: Chad Allen

text: Allen on ollut The Advocate -lehdessä monta kertaa ja on esiintynyt sen kannessakin muutaman kerran.


title: Saturn-rakettiperhe

text:
Saturn-rakettiperhe on joukko raketteja, jotka kehitti pääasiassa saksalaisista koostunut Wernher von Braunin johtama raketti-insinööriryhmä. Ne valittiin Apollo-ohjelman kantoraketeiksi ja lopulta Saturn V vei ensimmäisen ihmisen Kuuhun.
Toinen merkittävä Saturn-raketti oli Saturn IB.


title: Saturn-rakettiperhe

text: Wernher von Braun oli suunnitellut Saksan sodan aikaisen V2-raketin. Sodan jälkeen hän oli siirtynyt Yhdysvaltoihin, mutta pysyi vuodet 1945-1957 sivussa natsimenneisyytensä vuoksi. Viisikymmentäluvun lopulla avaruuskilpa oli täydessä käynnissä ja Yhdysvaltain Vanguard-raketit olivat epäonnistuneet. Yhdysvaltain hallitus päätti tällöin pyytää avuksi von Braunia, joka alkoi suunnitella Saturn-raketteja.


title: Saturn-rakettiperhe

text:
Saturn pohjautuu Wernher von Braunin 1957 kehittämään konseptiin. Se muistutti vahvasti saksalaisen Aggregat-rakettisarjan malleja A9 - A12. Hän luovutti ehdotelman Yhdysvaltojen puolustusminiteriölle työntövoimaltaan 6,7 MN:n raketin tarpeesta.
Kyseinen raketti voisi kuljettaa 10 - 20 tonnia lastia Maan kiertoradalle tai 3 - 6 tonnia mihin tahansa Aurinkokunnassa.
Seuraavana vuonna Advanced Research Projects Agency (ARPA) hyväksyi tutkimus ja kehityssuunnitelman Juno V:ksi nimetylle raketille (jatkumona aiemmille Juno I, Juno II, Jupiter-C ja Jupiter IRBM -raketeille).


title: Saturn-rakettiperhe

text: Von Braunin ryhmä tutki kahta lähestymistapaa: Ensimmäinen oli useamman raketin käyttäminen, toinen yhden uuden ennen näkemättömän suuren rakettimoottorin kehittäminen.


title: Saturn-rakettiperhe

text: Ehdotettiin, että käytännöllisin tapa oli yhdistää olemassa olevia moottoreita yhteen. Von Braun ehdotti rakennetta, jossa kahdeksan Redstone -ohjuksen vaihetta yhdistettäisiin yhden Jupiter-ohjuksen vaiheen ympärille. Kukin näistä yhdeksästä raketista käyttäisi johdannaista S-3D -moottorista, joka oli jo käytössä Thorissa ja Jupiter-ohjuksissa. S-3D -moottoreiden valmistaja Rocketdyne sai sopimuksen päivittää moottorit 670 kn:sta 840 kN:iin. Tuloksena oli H-1.


title: Saturn-rakettiperhe

text: Samaan aikaan Rocketdyne suunnitteli moottoria, joka korvaisi yhdellä moottorilla koko H-1 -klusterin, tunnukseltaan se oli F-1.


title: Saturn-rakettiperhe

text: 1959 Von Braun ehdotti että raketin nimeksi tulisi vaihtaa "Saturn", mikä on yksi askel eteenpäin Jupiterista Maasta katsottuna, ja ARPA hyväksyi muutoksen. Samaan aikaan armeija päätti ettei sillä ole välitöntä tarvetta niin suurelle raketille ja luovutti hankkeen vasta perustetulle NASAlle. NASA suunnitteli siihen aikaan omaa suurta rakettia, Nova-rakettia, mutta päätti tutustua von Braunnin työhön tosissaan. Samalla von Braunin ryhmä siirtyi kehittämään raketin ylempiä vaiheita. Vuonna 1960 von Braun nimitettiin Marshall Space Flight Centerin johtajaksi ja Saturn-ohjelma käynnistyi toden teolla.


title: Saturn-rakettiperhe

text: Hallinnon komissio, "Saturn Vehicle Evaluation Committee" (paremmin tunnettu nimellä Silverstein-komitea) kasattiin suosittelemaan mihin suuntaan NASAn kannatti hanketta viedä.


title: Saturn-rakettiperhe

text: Komitea suositteli uusien vetyä polttavien ylempien vaiheiden rakentamista Saturniin ja hahmotteli kahdeksan eri konstruktiota suurelle raketille. Ne vaihtelivat vähäisen riskin suunnitelmista, joissa käytettäisiin runsaasti jo olevaa tekniikka, aina uusiin konstruktioihin, jotka pohjaisivat vielä kehittämättömiin tekniikoihin.


title: Saturn-rakettiperhe

text: Konstuktiot olivat:


title: Saturn-rakettiperhe

text: Sopimus uuden vetyä polttavan moottorin kehittämisestä annettiin Rocketdynelle 1960 ja Saturn IV -vaiheen kehittämisestä Douglasille samana vuonna.


title: Saturn-rakettiperhe

text: Presidentti John F. Kennedyn 1961 antama lupaus ihmisen lähettämisestä Kuuhun vuosikymmenen loppuun mennessä toi lisää pontta NASAn toimintaan ja varsinkin Saturn-ohjelmaan.


title: Saturn-rakettiperhe

text: Sekä Novaa että Saturnia sovitettiin tehtävään, sillä ne olivat konstruktioiltaan lähellä toisiaan ja niissä oli yhteisiä osia. Saturn nähtiin helpommaksi tuotantoon saatavaksi, sillä useat sen osat oli suunniteltu lentokoneella kuljetettaviksi.


title: Saturn-rakettiperhe

text: Nova-raketti olisi vaatinut uusia tehtaita kaikille päävaiheille ja oli vaarana, että ei ehdittäisi ajoissa. Saturn vaati vain yhden uuden tehtaan ja valittiin pääosin tästä syystä.


title: Saturn-rakettiperhe

text: Saturn C-5 (myöhemmin nimettiin Saturn V:ksi) oli voimakkain Silverstein-komitean ehdotuksista ja nähtiin kaikkein sopivimmaksi konstruktioksi. Tässä vaiheessa kaikki vaiheet olivat olemassa tosin vain paperilla. Huomattiin että hyvin todennäköisesti varsinainen kuualus olisi valmis testattavaksi ennen rakettia. NASA päätti siksi jatkaa C-1:n (myöhemmin Saturn I) kehittämistä testiraketiksi, sillä sen ensimmäinen vaihe perustui olemassa olevaan tekniikka (Redstone ja Jupiter IRBM) ja sen ylempi vaihe oli jo kehitteillä.


title: Saturn-rakettiperhe

text: Lopulta seuraavia Saturn perheen raketteja laukaistiin:


title: Daniel Kowalski

text: Daniel Kowalski (2. heinäkuuta 1975 Singapore) on australialainen entinen uimari ja olympiavoittaja. Vuoden 1996 kesäolympialaisissa Kowalski voitti mitalit 200, 400 ja 1500 metrin vapaauinneissa; ensimmäisenä ihmisenä sitten vuoden 1904, jolloin yhdysvaltalainen Francis Gailey voitti myös samoilta matkoilta kolme mitalia. Kowalski otti neljä vuotta myöhemmin Sydneyssä olympiakullan 4 × 200 m vapaauintiviestistä, joka oli ainoa hänen urallaan. Hän ui joukkueessa alkuerissä, mutta finaaliin hänet korvattiin Ian Thorpella.


title: Daniel Kowalski

text: Kowalski oli kiistatta yksi 1990-luvun parhaista pitkien matkojen vapaauimareista. Henkilökohtaisilla matkoilla Kowalski kuitenkin jäi hieman varjoon, sillä hänellä oli uransa aikana vastassa lajien maailmanennätyksiä peräjälkeen rikkoneet, joukkuetoverinsa Kieren Perkins sekä Grant Hackett.


title: Daniel Kowalski

text: Kowalski voitti uransa aikana kuusi MM-kultaa. Yhteensä hän voitti kolmetoista kansainvälistä arvokilpailumitalia. Hän oli myös jäsenenä Australian maailmanennätyksen rikkoneessa 4 × 200 m vapaauintiviestijoukkueessa Kansainyhteisön kisoissa 1998, Malesian Kuala Lumpurissa. Ennätys kesti hieman alle vuoden.


title: Daniel Kowalski

text: Kowalski ilmoitti lopettavansa kilpauransa 8. toukokuuta 2002. Hän osallistui keväällä 2007 australialaiseen julkkisten laulukilpailuohjelmaan "It Takes Two".. Huhtikuussa 2010 Kowalski kertoi olevansa homoseksuaali.


title: Super Aguri SA08

text: Super Aguri SA08 oli Formula 1 -auto, jota Super Aguri F1 käytti kaudella 2008. Autoa ajoi japanilainen Takuma Satō ja britti Anthony Davidson. Autossa oli Bridgestonen renkaat ja se käytti Elfin polttoainetta. Talousvaikeuksien vuoksi talli ei kyennyt järjestämään autolleen esittelytilaisuutta, vaan se esiintyi ensimmäisen kerran Australian GP:n harjoituksissa. Auto oli harjoituksissa odotetusti hidas, koska talli ei ole pystynyt rahoittamaan testaamistaan. Auto pohjautuu viime kauden Honda RA107:n.


title: Super Aguri SA08

text: Kauden ensimmäisessä kilpailussa, Australian GP:ssä, talli sai tililleen kaksi keskeytystä. Seuraavassa kilapailussa Malesiassa tallin molemmat autot pääsivät maaliin, mutta heikoilla sijoituksilla. Bahrainin GP:ssä tallin sijoitukset eivät parantuneet, päinvastoin.


title: Super Aguri SA08

text:
Super Aguri lopetti toimintansa Espanjan GP:n jälkeen kesken kauden.
Lihavointi tarkoittaa paalupaikkaa, "kursivointi" kilpailun nopeinta kierrosta.


title: Passiot

text: Passiot eli kärsimyskukat eli granadillat ("Passiflora") on kukkivien kasvien suku, johon kuuluu noin viisisataa lajia sekä satoja hybridejä. Useimmat niistä ovat köynnöksiä, jotkin varpuja, pieniä pensaita tai puita. Rohtopassiota ("Passiflora incarnata"), tähtipassiota ("Passiflora capsularis") ja kärsimyspassiota kasvatetaan koristekasvina, punapassiota eli passionhedelmää ("Passiflora edulis"), makeapassiota ("Passiflora ligularis") sekä muutamia muita lajeja hedelmiensä takia. Joitakin lajeja käytetään rohdoskasveina.


title: Mark Taylor

text: Mark Taylor -nimisiä ihmisiä:


title: Mark L. Taylor

text:
Mark L. Taylor (s. 25. lokakuuta 1950) on yhdysvaltalainen näyttelijä,
joka on esiintynyt useissa ohjelmissa, kuten Beverly Hills 90210, Melrose Place, Chicago Hope, Ally McBeal, Boston Legal ja Täydelliset naiset. Hän on myös toiminut erilaisten animaatiosarjojen äänenä, kuten , Pilipalipilotit, Varjoankka, Batman sekä W.I.T.C.H.. Hän on myös esiintynyt Disney Channelin elokuvissa, kuten "The Other Me", "Eddie's Million Dollar Cook-Off" ja High School Musical 2.


title: W.I.T.C.H. (televisiosarja)

text: W.I.T.C.H. on ranskalainen animaatiosarja, joka perustuu italialaisiin W.i.t.c.h.-sarjakuviin. Sarjakuvien tapaan animaatiosarja seuraa viittä tyttöä, jotka yrittävät elää normaalia teinitytön elämää: Willia, Irmaa, Taraneeta, Corneliaa ja Hay Linia. Heillä kullakin on omat taikavoimansa ja he ovat Kandrakarin porttien vartijat.


title: W.I.T.C.H. (televisiosarja)

text: Kelly Stables - WillCandi Milo - IrmaKali Troy - TaraneeChristel Khalil - CorneliaLiza del Mundo - Hay LinRosalind Chao - Yan LinGreg Cipes - CalebSteven Jay Blum - BlunkMitchell Whitfield - PhobosDee Bradley Baker - CedricSerena Berman - Elyon


title: W.I.T.C.H. (televisiosarja)

text: Jenni Sivonen - WillAnnituuli Kasurinen - IrmaHenna Haverinen - TaraneeMirjami Heikkinen - CorneliaHeljä Heikkinen - Hay LinMaija-Liisa Peuhu - Yan LinJon-Jon Geitel - CalebAksu Palmén - Phobos, Matt, AldarnPetri Hanttu - Cedric, BlunkKari Tamminen - Vathek, TynarSamuel Harjanne - MartinRauno Ahonen - Raythor


title: Trond Henriksen

text: Trond Henriksen (s. 28. huhtikuuta 1964) on norjalainen jalkapallovalmentaja ja entinen puolustaja.


title: Trond Henriksen

text: Henriksen pelasi koko kymmenvuotisen uransa ajan Rosenborg BK:n joukkueessa. Hän oli voittamassa Nils Arne Eggenin dynastiassa viittä Norjan mestaruutta ja kolmea cupia. Suoraviivaisesta pelityylistään tunnettu Henriksen oli suosittu Rosenborg-kannattajien keskuudessa, ja sai lempinimen "Rambo". Hän pitää hallussaan Rosenborgin keltaisten korttien ennätystä 29 varoituksellaan.


title: Trond Henriksen

text: Meriitit pelaajanaHenriksen työskenteli peliuransa jälkeen postinjakajana kunnes siirtyi Rosenborgin juniorivalmentajaksi. Knut Tørum nosti Henriksenin apuvalmentajakseen kaudella 2006. Tørumin erottua tehtävistään lokakuussa 2007 Henriksen siirtyi Rosenborgin päävalmentajaksi. Hän hoiti tehtäviään kesäkuun alkuun 2008, jolloin ruotsalainen Erik Hamrén siirtyi Rosenborgin peräsimeen. Henriksenin johdolla RBK pelasi kaudella 2008 yhdeksän ottelua ja oli Hamrénin tullessa päävalmentajaksi Tippeligaenissa viidentenä (4-1-4) 10 pistettä sarjakärki Stabæk IF:ää perässä.


title: Joe Calzaghe

text: Joe Calzaghe (s. 23. maaliskuuta 1972 Hammersmith, Lontoo, Englanti) on walesilainen entinen ammattilaisnyrkkeilijä. Hän lopetti uransa voittamattomana helmikuussa 2009. Calzaghe on entinen WBO-, WBC- ja WBA-liittojen ylemmän keskisarjan maailmanmestari. Hän on myös yksi viime vuosien pisimpään titteliä hallussa pitänyt mestari, WBO-mestaruusvyö oli hänen nimissään yli kymmenen vuoden ajan.


title: Joe Calzaghe

text: Lontoon Hammersmithissä sardinialaisen isän ja walesilaisen äidin pojaksi syntynyt vasenkätinen Calzaghe aloitti nyrkkeilyharrastuksen yhdeksänvuotiaana. Juniorina hän voitti neljä koulupoikien mestaruutta, joita seurasi vuosina 1991−1993 kolme aikuisten Britannian-mestaruutta, kukin eri painoluokassa (välisarja, ylempi välisarja ja keskisarja). Vuonna 1992 Calzaghe voitti keskisarjassa tulevan WBO- ja IBF-liittojen raskaan sarjan maailmanmestarin Chris Byrdin.


title: Joe Calzaghe

text: Ammattilaiseksi Calzache ryhtyi syksyllä 1993. Suurimmassa osassa ammattilaisuransa alkupään otteluista hän tyrmäsi vastustajansa ensimmäisessä tai toisessa erässä. 28. lokakuuta 1995 Calzaghe pääsi ottelemaan Stephen Wilsonia vastaan Britannian ylemmän keskisarjan mestaruudesta ja voitti kamppailun kahdeksannen erän teknisellä tyrmäyksellä. Hän puolusti mestaruuttaan huhtikuussa Mark Delaneya vastaan viidennen erän teknisellä tyrmäyksellä.


title: Joe Calzaghe

text: Marraskuussa 1996 Calzaghe siirtyi promoottori Frank Warrenin suojiin, joka yritti kiivaasti saada Calzaghelle maailmanmestaruusottelua. Alun perin ottelu sovittiin WBO-mestari Steve Collinsin kanssa, mutta hän loukkaantui, lopetti uransa ja joutui luopumaan mestaruusvyöstään. Viimein 11. lokakuuta 1997 Calzaghe asteli mestaruuskehään ottelemaan avoimena olleesta WBO-mestaruudesta, vastustajanaan kaksinkertainen maailmanmestari Chris Eubank. Ottelu kesti täydet 12 erää, mutta Calzaghe tuomittiin voittajaksi kaikin tuomariäänin. Vuosina 1998–2005 hän puolusti mestaruuttaan Branco Sobotia, Juan Carlos Gimenez Ferreyraa, Robin Reidiä, Rick Thornberryä, David Starieta, Omar Sheikaa, Richie Woodhallia, Mario Veitiä, Will McIntyreä, Charles Breweriä, Miguel Jiméneziä, Tocker Pudwilliä, Byron Mitchelliä, Mger Mkrtchiania, Kabary Salemia, uudelleen Mario Veitiä ja Evans Ashiraa vastaan.


title: Joe Calzaghe

text: 4. maaliskuuta 2006 Calzaghe kohtasi Jeff Lacyn ottelussa, jossa WBO-tittelin lisäksi oli panoksena myös IBF-liiton mestaruusvyö. Calzaghe voitti täydet erät kestäneen ottelun kaikin tuomariäänin. Hän puolusti mestaruuksiaan Sakio Bikaa vastaan pistevoitolla. Hän joutui kuitenkin luopumaan erimielisyyksien takia IBF-tittelistään tehtyään televisiokanava HBO:n kanssa sopimuksen mestaruusottelussa Peter Manfredo Jr:ia vastaan. Calzaghe puolusti WBO-titteliään Manfredoa vastaan kolmannen erän teknisellä tyrmäyksellä. Viimeisessä ottelussaan 3. marraskuuta 2007 Calzaghe kohtasi tanskalaisen Mikkel Kesslerin ottelussa, jossa panoksena olivat WBO-, WBC- ja WBA-mestaruusvyöt. Cardiffin Millennium Stadiumilla käyty ottelu kesti täydet 12 erää ja tuomittiin kaikin tuomariäänin Calzaghen voitoksi.


title: Joe Calzaghe

text: Vuonna 2007 Calzaghe valittiin BBC:n äänestyksessä Britannian vuoden urheilijaksi ja hänen valmentaja-isänsä Enzo valittiin vuoden valmentajaksi.


title: Joe Calzaghe

text: Calzaghe siirtyi seuraavaksi alempaan raskaaseen sarjaan, jossa hän sai hajaäänivoitolla nimiinsä "The Ring" -lehden MM-tittelin oteltuaan Bernard Hopkinsia vastaan huhtikuussa 2008. Marraskuussa 2008 Calzaghe kohtasi "superottelussa" Roy Jones Jr:n ja voitti kamppailun kaikin tuomariäänin. Helmikuussa 2009 Calzaghe ilmoitti lopettavansa nyrkkeilyuran.


title: Jennifer Bransford

text: Jennifer "Jenny" Bransford (s. 2. joulukuuta 1968 Washington DC, Yhdysvallat) on yhdysvaltalainen näyttelijä. Hän on näytellyt saippuasarjassa "One Life to Live", jossa hän näyttelee vuosina 1997–1998 valmistuneissa jaksoissa Georgie Phillips -nimistä naista. Hän näyttelee myös sarjassa "General Hospital" vuonna 2005 tehdyissä jaksoissa. Hän on naimisissa Bradley Whiten kanssa, ja heillä on kaksi lasta. Hän on työskennellyt näyttelijänä vuodesta 1982.


title: Akira Kurosawan unet

text: Akira Kurosawan unet on japanilainen elokuva vuodelta 1990. Akira Kurosawan ohjaama ja käsikirjoittama elokuva koostuu kahdeksasta tarinasta, jotka pohjautuvat ohjaajan elämänsä varrella näkemiin uniin. Vuoropuhelulla on hyvin pieni merkitys elokuvassa, tarinat etenevät kuvakertomuksina.Episodissa "Varikset" Martin Scorsese esittää Vincent van Goghia.


title: Dersu Uzala (vuoden 1975 elokuva)

text: Dersu Uzala on neuvostoliittolais-japanilainen elokuva vuodelta 1975. Akira Kurosawan ohjaama ja käsikirjoittama elokuva kertoo Dersu Uzalasta. Elokuva perustuu venäläisen tutkimusmatkailijan Vladimir Arsenjevin vuonna 1923 julkaisemaan kirjaan, joka kertoo hänen matkoistaan Ussurin alueella Venäjällä, sekä nanaimetsästäjästä, joka toimi Arsenjevin ryhmän oppaana 1902–1907. Nanaimetsästäjä Dersu Uzala on nostettu elokuvan päähenkilöksi.


title: Dersu Uzala (vuoden 1975 elokuva)

text: Elokuva palkittiin Oscarilla parhaana ulkomaalaisena elokuvana.


title: Tom Wisdom

text: Tom Wisdom (s. 18. helmikuuta 1973 Swindon, Wiltshire, Englanti) on brittiläinen teatteri-, elokuva- ja televisionäyttelijä.


title: Tom Wisdom

text: Tom Wisdom opiskeli Tauntons Collegessa Southamptonissa sekä Academy Drama Schoolissa, jossa hän sai näyttämöstipendin (Stage Scholarship).


title: Tom Wisdom

text: Televisiossa hän näytteli Tom Fergusonia Coronation Street -sarjassa 1999-2000, Ivor Clairea Evelyn Waughin sovituksessa Kunnian miekka (Sword of Honour) 2001, Stephen Clarken Suspicionissa 2003 sekä Marco Baileyn Sky One -lentodraamassa Kymppikerho (Mile High) 2003-2004. Muita televisioesiintymisiä ovat olleet muun muassa Harry Enfieldin Brand Spanking New Show, Children of the New Forest ja Wycliffe and Blackhearts in Battersea.


title: Tom Wisdom

text:
Elokuvanäyttelijänä Wisdom on esiintynyt muun muassa elokuvissa "The Sisterhood of the Traveling Pants 2",
"Fire and Ice" ja "Hey Mr. DJ". Hänen tunnetuin roolinsa lienee Frank Millerin sarjakuvaan pohjautuvassa "300"-elokuvassa, joka kertoo Thermopylaen taistelusta 480 eaa.


title: Tom Wisdom

text: Wisdomin uusimman elokuvan "The Boat That Rocked" ensi-ilta on kaavailtu pidettäväksi 3. huhtikuuta 2009.


title: Tom Wisdom

text: Wisdomin teatterirooleja ovat olleet muun muassa Stanhope Journey’s Endissä (UK-kiertue, 2005) ja Guy Bennett Julian Mitchellin Another Country Arts Theatressa vuonna 2000. Wisdom loi myös Steven Carterin roolin Patrick Wilden näytelmässä What’s Wrong With Angry? vuonna 1994.


title: Tom Wisdom

text: Tom Wisdomin isä työskenteli Yhdistyneen kuningaskunnan ilmavoimissa, joten perhe muutti paljon ja he ovat asuneet Swindonin lisäksi ilmavoimien tukikohdissa Doncasterissa ja Devonissa. 189-senttisellä Wisdomilla on kaksi sisarusta: vanhempi veli ja nuorempi sisko.


title: Steinar Nilsen

text: Steinar Nilsen (s. 1. toukokuuta 1972) on norjalainen jalkapallovalmentaja ja entinen puolustaja.


title: Steinar Nilsen

text: Nilsen aloitti uransa Tromsø IL:n joukkueessa 1989. Hän edusti pohjoisnorjalaisseuraa aina vuoteen 1997 saakka pelaten 112 ottelua ja tehden 10 maalia. 1997 hän lähti hakemaan peliaikaa suuremmilta areenoilta ja siirtyi AC Milaniin. Nilsen ei kuitenkaan onnistunut vakiinnuttamaan paikkaansa seurassa ja pelasi vain viisi ottelua ennen kuin siirtyi 1998 SSC Napoliin. Napolissa hän pelasi neljän kauden aikana 53 ottelua ja teki yhden maalin. Hän palasi Tromsøn IL:n paitaan 2002 ja lopetti uransa kasvattajaseurassaan kauteen 2004.


title: Steinar Nilsen

text: Meriitit pelaajana Nilsen aloitti valmennusuransa kaudella 2005 Tromsø IL:n apulaisvalmentajana. Kehnosti alkaneen kauden vuoksi päävalmentaja Otto Ulseth sai potkut ja Nilsen nousi seuran päävalmentajaksi. 33-vuotiaan Nilsenin päävalmentajan pesti herätti paljon kritiikkiä norjalaismediassa ja sitä pidettiin viimeisenä naulana Tromsø IL:n arkkuun.


title: Steinar Nilsen

text: Nilsen kuitenkin näytti arvostelijoille pitkää nenää ja käänsi Tromsø IL:n kurssin uuteen nousuun. Nilsenin johdolla seura oli lopulta kahdeksantena Tippeligaenissa. Nilsen sai sulan hattuunsa myös UEFA Cupissa, kun Tromsø IL voitti UEFA Cupin ensimmäisellä kierroksella Galatasarayn historiallisesti yhteismaalein 2–1. Tromsø IL:stä tuli yhdessä Viking FK:n kanssa ensimmäinen norjalaisseura, joka selvisi UEFA Cupin lohkovaiheeseen.


title: Steinar Nilsen

text: Vaikka kausi 2005 oli lopulta mennytkin Nilsenin osalta hyvin, hän jätti tehtävänsä kauden jälkeen. Monet fanit olisivat halunneet Nilsenin jatkavan. Odotus palkittiin heinäkuussa 2006, kun Nilsenin seuraajaksi tullut Ivan Morten Normark sai potkut ja Nilsen tuli jälleen pelastamaan joukkuetta. Alku ei luvannut nyt yhtä hyvää, mutta loppujen lopuksi Tromsø IL oli liigassa sijalla 10 ja onnistui välttämään putoamisen.


title: Steinar Nilsen

text: Kausi 2007 oli Nilsenin ensimmäinen kokonainen kausi päävalmentajana. Tromsø IL pelasi hänen johdollaan hyvin ja sijoittui lopulta Tippeligaenissa kuudenneksi, vain muutaman pisteen päähän europeleistä. Nilsen jatkaa seuran päävalmentajana myös kaudella 2008 ja on vahvistanut seuraa mm. Miika Koppisella, Adriano Munozilla ja Keijo Huuskolla.


title: Steinar Nilsen

text: Kausi 2008 päättyikin Nilsenin luotsaamaan Tromsø IL:n osalta hienoon kolmossijaan. Kauden jälkeen Nilsen ilmoitti jättävänsä seuran ja siirtyvänsä tammikuusta 2009 alkaen SK Brannin päävalmentajaksi. Debyyttikaudellaan Nilsen luotsasi Brannin Tippeligaenissa viidenneksi. Kausi 2010 alkoi kuitenkin kehnosti ja pelaajat kritisoivat Nilsenin johtamistapaa. Lopulta hän sai potkut tehtävistään toukokuun lopulla 2010.


title: Steinar Nilsen

text: Nilsen palasi Tromsøn organisaatioon apuvalmentajaksi syyskuussa 2013. Lokakuun alussa 2013 Agnar Christensen sai potkut päävalmentajan paikalta ja Nilsenistä tuli jälleen seuran päävalmentaja. Nilsen ei onnistunut pelastamaan Tromsøa putoamiselta Adecco-liigaan. Putoamisesta huolimatta seura teki Nilsenin kanssa kolmivuotisen jatkosopimuksen joulukuussa 2013 ja tavoitteena on pikainen paluu Tippeligaeniin.


title: Steinar Nilsen

text: Nilsenin johdolla TIL myös onnistui tavoitteessaan ja kakkossija Adecco-liigassa takasi seuralle paluun pääsarjatasolle. Kausi 2015 ei kuitenkaan ottanut sujuakseen ja seura juuttui putoamiskamppailuun. Lopulta seurajohto erotti Nilsenin elokuussa 2015, kun TIL oli liigassa toiseksiviimeisenä.


title: Steinar Nilsen

text: Joulukuussa 2007 Nilsen sai kyseenalaista julkisuutta, kun norjalaismedia väitti hänen olleen osallisena baaritappeluun. Syytteitä ei kuitenkaan nostettu, mutta Nilsen kertoi jutun olleen henkisesti raskas kovan mediapaineen vuoksi.


title: Steinar Nilsen

text: Steinar Nilsenillä on vanhempi veli Roger, joka on myös tehnyt pitkän uran jalkapalloilijana ja siirtynyt sittemmin valmentajaksi.


title: Uinnin pitkän radan Euroopan-mestaruuskilpailut 2008

text: Uinnin pitkän radan Euroopan-mestaruuskilpailut järjestettiin vuonna 2008 29. kertaa. Kilpailut pidettiin Alankomaiden Eindhovenissa 13.–24. maaliskuuta. Kilpailujen järjestäjänä toimi Euroopan uimaliitto LEN. Kilpailulajeina olivat uinti, uimahypyt ja taitouinti. Suomesta kilpailuihin osallistui kahdeksan uimaria ja kolme uimahyppääjää.


text: Isäntämaa


title: Enkelihierarkia

text: Enkelihierarkia tarkoittaa kristinuskossa enkelien maailman jakautumista ylempiin ja alempiin enkelihahmoihin, luokkiin, ryhmiin, piireihin tai portaisiin. Enkelihierarkiat olivat luonnollinen osa vanhan ajan ja keskiajan kristillistä teologiaa. Enkeleiden ryhmittely perustui sekä vallitsevaan maailmankuvaan että Raamattuun, jossa enkeleistä puhutaan luokittelevin ilmauksin, vaikka tarkkoja hierarkioita ei esitetäkään. Tunnetuimman eli yhdeksänportaisen luokittelun esitti Pseudo-Dionysios Areopagita. Se koostuu kolmesta hierarkiasta, joissa kussakin on kolme kuoroa.


title: Enkelihierarkia

text:
Ensimmäinen hierarkia
Toinen hierarkia
Kolmas hierarkia


title: Enkelihierarkia

text: Tuomas Akvinolainen esitti yhdeksänportaisen enkelihierarkian kirjoituksissaan. Se esiintyy myös Danten "Jumalaisessa näytelmässä". Kuvataiteessa enkelit esitettiin hierarkiaan liittyvin tunnuksin.


title: Enkelihierarkia

text: Olli Seppälä: Näkymätömän hipaisu. Enkelit ennen ja nyt. Kirjapaja 1995


title: Köyhän pikajuna

text: Köyhän pikajuna on japanilainen elokuva vuodelta 1970. Akira Kurosawan ohjaama ja käsikirjoittama elokuva kertoo kaatopaikalla asuvista köyhistä pian toisen maailmansodan jälkeen. Nimensä se on saanut pojasta, joka kuvittelee olevansa junan ohjaaja, ja kulkee päivittäin samaa reittiä kaatopaikan ympäri.


title: Köyhän pikajuna

text: Elokuva on Kurosawan ensimmäinen värielokuva, ja hän ilotteli värien käytöllä. "Köyhän pikajuna" on vaikuttanut japanilaisen animen tyyliin.


title: Köyhän pikajuna

text: Tekovuonna 1970 Japanin filmiteollisuus ei enää uskonut Kurosawan rahalliseen menestykseen. Hänen elokuviensa tekeminen maksoi paljon ja elettiin ankaraa menojen supistamisen aikaa, johon monen muun ohjaajan ura päättyi kokonaan. "Köyhän pikajunan" rahoittivat Kon Ichikawa, Keisuke Kinoshita, Masaki Kobayashi ja Kurosawa itse.


title: Köyhän pikajuna

text: Suomessa "Köyhän pikajuna" sai ensi-iltansa vasta 1979, jolloin se nousi kymmenen parhaan joukkoon elokuvakerholehti Projektion järjestämässä kriitikkoäänestyksessä vuoden parhaista ensi-iltaelokuvista.


title: Austin Williams

text: Austin Williams (s. 13. marraskuuta 1996) on yhdysvaltalainen näyttelijä, jonka tunnetuin rooli on tv-sarjassa "One Life to Live". Hänen roolihahmonsa nimi on sarjassa Shane Morasco, jota hän on näytellyt 2007–2008. Amber Joy Williams (s. 26. heinäkuuta 1998) on Austin Williamsin pikkusisko, joka on myös näytellyt televisiossa. Austin pitää baseballista ja koripallosta.


title: Carl Wilhelm Carlberg

text:
Carl Wilhelm Carlberg (1746 – 14. huhtikuuta 1814) oli ruotsalainen arkkitehti ja linnoitusupseeri, ensin Tukholman sittemmin Göteborgin kaupunginarkkitehti. Hänen isänsä oli arkkitehti Bengt Wilhelm Carlberg. Carl Wilhelm Carlbergin piirtämiä ovat muun muassa Göteborgin tuomiokirkko, Gunnebon linna, Chalmersin talo, Örgryten vanhan kirkon eteläinen laajennus ja alttarirakennelma sekä yksityistaloja Södra Hamngatanilla.
Hänen suunnittelemansa on myös Pieni Mariankirkko.


title: Carl Wilhelm Carlberg

text: Vuonna 1775 Carlbergista tuli Göteborgin kaupunginarkkitehdin viran ensimmäinen haltija. Hän oli sitä ennen hoitanut yhdistettyä kaupunginarkkitehdin ja kaupungininsinöörin virkaa. Maistraatti määräsi hänen vuosipalkakseen 125 riikintaalaria sekä 25 riikintaalaria kirjuriapulaiselle. Hänen setänsä Johan Eberhard Carlberg oli vuodesta 1717 Göteborgin ensimmäinen kaupungininsinööri, mutta kymmenen vuoden kuluttua hän siirtyi Tukholmaan ja toimi siellä kaupunginarkkitehtina lähes 50 vuotta.


title: Cachan

text: Cachan on Ranskan kunta Île-de-Francen alueella Val-de-Marnen departementissa. Se sijaitsee Pariisin eteläisillä esikaupunkialueilla. Cachanissa on arviolta 29 932 asukasta (vuonna 2014) ja sen pinta-ala on 2,74 neliökilometriä.


title: Cachan

text: Cachania palvelee kaksi RER B -linjan asemaa: Arcueil–Cachan ja Cachan-Bagneux. Siellä toimii École normale supérieure de Cachan.


title: Franz Bäke

text: Franz Bäke (28. helmikuuta 1898 Schwarzenfels – 12. joulukuuta 1978 Hagen) oli Saksan maavoimien kenraalimajuri toisessa maailmansodassa.


title: Franz Bäke

text: Bäke syntyi Schwarzenfelsissa vuonna 1898. Loistavin arvosanoin päätetyn koulun jälkeen Bäke suunnitteli lääketieteellistä uraa, mutta ensimmäisen maailmansodan puhkeaminen elokuussa 1914 muutti hänen suunnitelmansa. Toukokuussa 1915 Bäke liittyi 17-vuotiaana vapaaehtoisena armeijaan. Hänet sijoitettiin kölniläiseen jalkaväkirykmentti Nr.3:een. Peruskoulutuksen jälkeen Bäke siirrettiin jalkaväkirykmentti Nr.11:een, joka oli sijoitettuna länsirintamalle. Sodan melskeissä hänet ylennettiin korpraaliksi ja hänelle myönnettiin myös 2. luokan rautaristi urheudesta taistelussa Fleuryssä ja Thiaumontissa lähellä Verdunia. Alkuvuodesta Bäke ylennettiin kersantiksi.


title: Franz Bäke

text: Kesällä 1916 Bäke palveli lyhyesti jalkaväkirykmentti nro 10:ssä, jossa hänet hyväksyttiin kadetiksi upseerikoulutukseen. Marraskuussa Bäke siirrettiin jalkaväentykistörykmentti nro 7:ään. Alkuvuodesta 1918 hän haavoittui kahdesti ja palasi rintamalle vasta syyskuussa.


title: Franz Bäke

text: Lokakuussa 1918 Bäke osallistui Cambrain toiseen panssaritaisteluun. Hän pysyi armeijassa aselevon jälkeen, kunnes kotiutettiin tammikuussa 1919.


title: Franz Bäke

text: Armeijan jälkeen Bäke palasi lääketieteen opintojen pariin. Ensimmäisenä vuonnaan yliopistossa hän osallistui Freikorps Eppin toimintaan, mutta suuntasi kuitenkin pian huomionsa opiskeluun. Bäke suoritti tutkinnon vuonna 1922 ja seuraavana vuonna hänestä tuli hammaslääketieteen tohtori. Hän perusti oman praktiikkansa Hageniin ja menestyi varsin hyvin.


title: Franz Bäke

text: Saksassa poliittisesti levottomina vuosina 1933–1936 Bäke keskittyi hammaslääkärin työhönsä. Alkuvuonna 1937 hän päätti kuitenkin hakea reserviin, johon hänet hyväksyttiin 1. huhtikuuta. Bäke sai ensimmäisen maailmansodan aikaisen kadetin arvonsa ja hänet sijoitettiin reservin harjoitusyksikön 6. tiedustelupataljoonaan. Bäke osallistui kahteen suureen sotaharjoitukseen huhti- ja kesäkuussa 1937, mutta työskenteli muuten hammaslääkärinä. Joulukuussa hänet ylennettiin reservin luutnantiksi.


title: Franz Bäke

text: Pian tämän jälkeen Bäke kutsuttiin aktiivipalvelukseen. 1. tammikuuta 1938 Bäke siirrettiin 65. panssaripataljoonaan, jossa hän palveli joukkueenjohtajana. Sudeettimaan verettömän miehityksen aikana hän toimi saman pataljoonan komppanian apulaispäällikkönä.


title: Franz Bäke

text: Toinen maailmansota alkoi 1. syyskuuta 1939 Saksan hyökkäyksellä Puolaan. Bäke palveli edelleen 65. panssaripataljoonassa. Hyökkäyksen alussa hän johti kevyttä rivistöä, kunnes sai siirron joukkueenjohtajaksi pataljoonan 2. komppaniaan. Tšekkiläisvalmisteisilla 35 tonnin panssarivaunuilla varustettu pataljoona liitettiin 12. syyskuuta panssarikenraali Werner Kempfin johtamaan 1. kevyeen divisioonaan, jonka osana se suoritti tehtävänsä Puolan valtauksessa loppuun.


title: Franz Bäke

text: Puolan sotaretken aikana Bäke näytti kyvykkyytensä panssarijohtajana. 1. marraskuuta hänet ylennettiin reservin yliluutnantiksi, ja hän sai komentoonsa pataljoonan 1. komppanian. Joulukuussa 1939 1. kevyt divisioona liitettiin osaksi 6. panssaridivisioonaa, jonka osaksi 65. panssaripataljoonakin näin tuli. 1. toukokuuta 1940 Bäke ylennettiin reservin kapteeniksi.


title: Franz Bäke

text: 10. toukokuuta 1940 Bäke ja 6. panssaridivisioona osallistuivat taisteluun Ranskasta. 6. panssaridivisioonasta muodostettiin "Panzergruppe Guderian", armeijaryhmän kokoinen muodostelma, joka hyökkäsi Ardennien kautta kiertäen ja piirittäen vihollisten joukot Belgiassa. Länsirintaman salamasodan aikaan Bäke toimi 1. komppanian päällikkönä valloittaen Arquesissa ehjäksi jääneen sillan Meuse-joen yli. Seuraavina viikkoina hän haavoittui kahdesti: ensin 17. ja uudelleen 19. toukokuuta ja sai kultaisen haavoittuneiden mitalin. Hieman myöhemmin hänelle myönnettiin ensimmäisen luokan rautaristi em. sillan valtauksen johdosta.


title: Franz Bäke

text: Ranskan taisteluiden jälkeen 6. panssaridivisioona siirrettiin Itä-Preussiin, jossa se täydennettiin ja valmisteltiin tulevaan Saksan hyökkäykseen Neuvostoliittoon. Bäke nimitettiin 6. panssaridivisioonan 11. rykmentin esikuntaan vastuualueenaan vaurioituneiden panssarivaunujen noutaminen ja kunnostus. 22. kesäkuuta 1941, operaatio Barbarossan alkaessa, 6. panssaridivisioona kuului pohjoiseen armeijaryhmään suuntanaan Leningrad. 1. elokuuta 1941 Bäke ylennettiin reservin majuriksi.


title: Franz Bäke

text: Vaurioituneet tai hylätyt panssarivaunut täytyi noutaa taistelukentältä ja hinata huoltoalueelle, jossa ne korjattiin. Työ oli vaikeaa ja vaarallista ja se tehtiin pääasiassa pimeyden turvin. Yleensä noudettavat vaunut olivat lähellä vihollislinjoja, joten toiminnan piti olla mahdollisimman äänetöntä. Sodan alkupuolella Saksan panssarivaunujen nouto- ja korjaustoiminta oli erittäin tehokasta. Yleisesti ottaen vaurioitunut vaunu oli jälleen käytössä 24 tunnin kuluessa noudosta.


title: Franz Bäke

text: Lokakuussa 1941 6. panssaridivisioona siirrettiin Keskustan armeijaryhmään osaksi 3. panssariryhmää, jota komensi panssarikenraali Hans-Georg Reinhardt. 3. panssariryhmä osallistui operaatio Taifuuniin, joka tähtäsi Moskovann valtaukseen. 27. marraskuuta osa joukoista saavutti Volgan kanavan vain 30 kilometrin päässä Moskovasta. Venäläisten puolustus kuitenkin koveni, ja Moskovan valtaus epäonnistui.


title: Franz Bäke

text: Marraskuussa 1941 Bäke nimitettiin 11. panssarirykmentissä erikoistehtäviin (”Ordonnanz-Offizier”). Lopulta 6. panssaridivisioona päätyi osaksi panssarikenraali Erich Hoepnerin 4. panssariryhmää toimien reservinä, kun keskustan armeijaryhmä yritti torjua venäläisten vastahyökkäyksiä talvella 1941–1942. Divisioonan panssarivaunut ja miehistö kärsivät suuresti kylmyydestä, mutta se pysyi kuitenkin toimintakykyisenä läpi talven.


title: Franz Bäke

text: Taisteltuaan talven 1941–1942 Moskovan ympäristössä pahoin heikentynyt 6. panssaridivisioona siirrettiin Ranskaan lepäämään ja täydennettäväksi. 1. kesäkuuta 1942 Bäke nimitettiin 11. panssarirykmentin 2. osaston ("II./Abteilung") komentajaksi. Melkein koko loppuvuoden Bäke vietti Ranskassa valvoen osastonsa täydennystä ja totutellen uuteen tehtäväänsä.


title: Franz Bäke

text: Stalingradin taistelun aikaan kokonaan uudelleenmuodostettu 6. panssaridivisioona lähetettiin Ukrainaan, jossa se liittyi Erich von Mansteinin johtamaan armeijaryhmä Doniin, joka parhaillaan taisteli eteneviä neuvostojoukkoja vastaan. Divisioona saapui rintamalle joulukuussa 1942 ja heitettiin välittömästi koviin taisteluihin tavoitteenaan vapauttaa saarrettu 6. armeijakunta Stalingradista (operaatio Wintergewitter). Näissä taisteluissa 11. panssarirykmentin 2. osastoa komentanut Bäke osoitti suurta taitoa aiheuttaen Harkovan perääntymistaisteluissa viholliselle raskaita tappioita ja estäen sen laajamittaisen läpimurron. Hänelle myönnettiin ansioistaan rautaristin ritariristi 11. tammikuuta 1943.


title: Franz Bäke

text: Tämän jälkeen divisioona otti osaa Harkovan takaisinvaltaukseen. Bäken johtama osasto taisteli SS-panssarijoukkojen ja Großdeutschland-divisioonan rinnalla ja näiden eliittijoukkojen veroisesti. Harkovan takaisinvaltauksen jälkeen divisioona liitettiin armeijaosasto Kempfiin ("Armee-Abteilung Kempf"). Toukokuussa 1943 divisioona vedettiin reserviin lepäämään ja täydennettäväksi. Bäke arvostettiin nyt yhdeksi Saksan armeijan pätevimmistä panssarikomentajista.


title: Franz Bäke

text: Kesäkuussa 1943 6. panssaridivisioona liitettiin 4. panssariarmeijaan, jota johti sotamarsalkka Herman Hoth. 4. panssariarmeijan tehtävänä oli muodostaa Kurskin taistelussa pihtiliikkeen eteläinen kiila. Bäken osasto taisteli kiivaasti Belgorodin suunnalla. 13. heinäkuuta Bäke haavoittui, mutta pysyi rintamalla. Seuraavana päivänä 11. panssarirykmentin komentaja haavoittui vakavasti, ja koko rykmentin komentajuus siirtyi väliaikaisesti Bäkelle.


title: Franz Bäke

text: Kovissa taisteluissa Bäke osoitti pystyvänsä rykmentin komentajaksi. Offensiivi keskeytettiin 13. elokuuta 1943, ja Bäken rykmentti perääntyi kiivaasti taistellen Dneprille. Ansioistaan operaatio Zitadellessa Bäkelle myönnettiin ritariristiinsä tammenlehvät.


title: Franz Bäke

text: 1. marraskuuta 1943 Bäke ylennettiin reservin everstiluutnantiksi, ja hänestä tehtiin virallisesti rykmentinkomentaja. Joulukuussa hänet määrättiin muodostamaan tilapäinen vahvistettu panssarirykmentti, joka nimettiin ”raskaaksi panssarirykmentti Bäkeksi” ("Schweres-Panzer-Regiment Bäke"). Rykmentin muodosti suuri määrä Panther- ja Tiger I -panssareita, tukenaan telatykistöä ja mekanisoitu pioneeripataljoona. Rykmenttiä käytettiin ”palokuntana” itärintaman eteläosissa. Tammikuussa 1944 Bäke rykmentteineen taisteli Balabonowkan suunnalla. Viisipäiväisten taisteluiden aikana Bäken rykmentti tuhosi 267 neuvostoliittolaista panssaria menettäen itse vain yhden Tiger- ja neljä Panther-vaunua. Näissä taisteluissa Bäke tuhosi henkilökohtaisesti lähietäisyydeltä ja jalkaväkiasein kolme vihollispanssaria; tästä hänelle myönnettiin kolme ”tankintuhoajamerkkiä” ("Sonderabzeichen für das Niederkämpfen von Panzerkampfwagen durch Einzelkämpfer").


title: Franz Bäke

text: Seuraavaksi rykmentti lähetettiin Korsunin-Tšerkasyn alueelle, jossa ”Ryhmä Stemmermann” oli saarroksissa Korsunin motissa. Yhdessä SS-divisioona Leibstandarte Adolf Hitlerin kanssa Bäken rykmentti raivasi aukon, jonka kautta monet pääsivät pakenemaan motista. 14. helmikuuta 1944 Bäken ritariristiin lisättiin miekat ansioista näissä taisteluissa.


title: Franz Bäke

text: Maaliskuussa rykmentti joutui yhdessä koko 1. panssariarmeijan kanssa Kamjanets-Podilskyin mottiin. Bäken rykmentti muodosti yhden kärkijoukoista, jotka hyökkäsivät länttä kohti, murtaen saartorenkaan ja saaden yhteyden II SS-panssariarmeijakuntaan avaten siten motissa olevalle armeijalle pakotien.


title: Franz Bäke

text: 1. toukokuuta 1944 Bäke ylennettiin reservin everstiksi. Hänen rykmenttinsä kävi verisiä puolustustaisteluita kuukauden loppuun. Tämän jälkeen rykmentti hajotettiin, ja siihen kuuluneet yksiköt siirrettiin takaisin alkuperäisiin divisiooniinsa. Bäke siirrettiin länteen komentajaksi 106. panssariprikaati "Feldherrnhalleen", jota juuri oltiin muodostamassa Badenissa. "Feldherrnhalle" muodostettiin entisistä SA-miehistä, jonka takia Bäkelle myönnettiin SA:n lääkintäeverstin ("SA-Sanitäts-Standartenführer") kunnia-arvo.


title: Franz Bäke

text: "Feldherrnhalle" varustettiin uusimmilla Panthereilla ja mekanisoidulla jalkaväkipataljoonalla. Taisteluissa yhdysvaltalaista kenraali Pattonin 3. armeijaa vastaan prikaati osoitti erittäin hyvää taistelutahtoa pysäyttäen useita hyökkäyksiä ja tuhoten monia panssareita. Hyökättyään 7.–8. syyskuuta Aumetzin lähellä Yhdysvaltain 90. jalkaväkidivisioonan kimppuun Bäke teki kuitenkin vakavan virheen. Bäke oletti hyökkäyksensä saavan yhdysvaltalaisen jalkaväen sekasortoon. Hyökkäyksen edettyä Bäke joutui kuitenkin toteamaan joukkojensa olevan huonoissa asemissa ja saavan vastaansa sodan koulimien yhdysvaltalaisten veteraanien jatkuvia vastahyökkäyksiä. 8. päivän iltaan mennessä Bäke oli menettänyt 30 panssaria, 60 puolitelavaunua ja lähes sata muuta ajoneuvoa sekä kärsinyt raskaat jalkaväkitappiot. Yksikkö ilmoitti länsirintaman esikuntaan, että sillä oli vain 9 panssaroitua ajoneuvoa, ja että sen vahvuus oli vain 25 prosenttia määrävahvuudesta. Prikaatin ponnisteluista huolimatta se työnnettiin vähitellen takaisin.


title: Franz Bäke

text: 1. tammikuuta 1945 Bäke siirrettiin reservistä aktiivipalvelukseen, joten reservin everstin nimike muuttui ”pelkäksi” everstiksi. Tammikuun loppupuolella Bäke osallistui divisioonankomentajakurssille. 9. maaliskuuta hänen komentoonsa annettiin juuri muodostettu panssaridivisioona "Feldherrnhalle 2", joka lähetettiin Unkariin. Bäken divisioona vetäytyi taistellen läpi Unkarin ja Tšekkoslovakian osana Panssariarmeijakunta "Feldherrnhallea". 20. huhtikuuta Bäke ylennettiin kenraalimajuriksi. Divisioonansa rippeiden kera hänen onnistui murtautua länteen ja antautua yhdysvaltalaisille 8. toukokuuta 1945.


title: Franz Bäke

text: Bäke vietti sotavankeudessa viitisen vuotta ja vapautui 1950. Hän palasi Hageniin ja ryhtyi jälleen harjoittamaan hammaslääkärin tointa. Bäke menehtyi auto-onnettomuudessa 1978. Bundeswehr asetti hänen hautajaisiinsa kunniakomppanian.


title: Selänpään rautatieasema

text:
Selänpään asema () on Suomen rataverkolla Savon radalla Kouvolan kaupungin Selänpään kylässä sijaitseva entinen rautatieasema. Sitä käytettiin Verlan puuhiomon ja pahvitehtaan valmistuotteiden lastauspaikkana vuosina 1890–1964, eli tehtaan sulkemiseen asti. Haminan varuskuntien varusmiehet kulkivat Pahkajärven ampumaleireille Selänpään aseman kautta, josta he kulkivat loppumatkan yleensä hiihtäen. Liikennepaikka avattiin 1. lokakuuta 1889 ja lakkautettiin 9. lokakuuta 2001, jolloin avattiin samanniminen kohtauspaikka vanhasta asemasta noin viisi kilometriä Kouvolan suuntaan. Aseman miehitys poistettiin 1970 ja tavara- ja henkilöliikenne lopetettiin 1990. Sivuraiteet ja vaihteet on purettu, viimeisenä romuttamon vaihde.
Alkuperäiseen asema-alueeseen liittyi lukuisia 1800-luvulta olevia asuinrakennuksia ulkorakennuksineen ja kellareineen. Savonradan peruskorjauksen yhteydessä 1990-luvulla jouduttiin alkuperäisiä rakenteita purkamaan. Osa asemamiljöön rakennuksista on suojeltuja. Aluetta ympäröi hoidettu puistoalue.


title: Selänpään rautatieasema

text: Oulun radan pysäkin tyyppipiirustusten mukaan toteutettu asemarakennus valmistui 1889. Sitä laajennettiin kymmenen vuotta myöhemmin asemapäällikön huoneistolla, jonka suunnitteli arkkitehti Bruno F. Granholm. 1940-luvulla aseman kattomateriaali vaihdettiin huovasta tiileksi. Pitkään tyhjillään ollut rakennus siirtyi 2000-luvulla Ratahallintokeskukselta Senaatti-kiinteistöille, joka puolestaan myi sen yksityishenkilölle.


title: Selänpään rautatieasema

text: Tältä henkilöltä kiinteistön osti sen nykyinen omistaja, Selänpään Asemayhdistys, joka aikoo entisöidä sen kyläläisten ja matkailijoiden käyttöön kylätaloksi. Remontin ensimmäisen vaiheen on määrä olla valmis keväällä 2012. Paikalle on kaavailtu myös asemamuseota. Asemarakennuksen lisäksi aiotaan kunnostaa sitä ympäröivä puistoalue ja vanha kellari.


title: Selänpään rautatieasema

text: Selänpään Asemayhdistys ry on korjannut asemaa talkoilla muuraten piippuja, uusien kattoa, kunnostaen ikkunoita ja maalaten ulkoseiniä. Selänpään rautatieaseman asemapäällikön asunnossa on tehty pintakorjauksia, kuten pinkopahvien uusiminen, sisäkattojen maalaaminen ja tapetointi. Sisätiloihin laitetaan lisäksi myös WC-tilat.


title: Brad Bird

text: Phillip Bradley ”Brad” Bird (s. 24. syyskuuta 1957 Kalispell, Montana) on yhdysvaltalainen Oscar-palkittu animaatio-ohjaaja ja käsikirjoittaja. Hänet tunnetaan erityisesti Pixarin tuottamien elokuvien "Ihmeperhe" ja "Rottatouille" ohjaajana.


title: Brad Bird

text: Bird syntyi Montanan Kalispellissa syksyllä 1957 ja vietti lapsuutensa Portlandissa, Oregonissa. 11-vuotiaana hän oli kiertueella Walt Disney Studiolla ja ilmoitti sen jälkeen haluavansa jonain päivänä liittyä animointiryhmään. Noin kaksi vuotta myöhemmin hän loi oman 15-minuuttisen lyhytanimaationsa, joka vakuutti piirrosyhtiön. 14-vuotias Bird opiskeli animointia tunnetun animaattorin Milt Kahlin johdolla. Valmistuttuaan Corvallisin high schoolista vuonna 1975 hän piti opinnoissaan kolmen vuoden tauon. Saatuaan Disneyltä stipendin Kalifornian taideinstituuttiin hän tapasi siellä tulevan animaattorin ja Pixar-yhtiön perustajan John Lasseterin.


title: Brad Bird

text: Valmistuttuaan Kalifornian taideinstituutista hän pääsi heti töihin Disney-yhtiöön, mutta hän lähti pian yhtiöstä elokuvan "Topi ja Tessu" (1981) valmistuttua. Bird siirtyi työskentelemään televisioanimaatioiden parissa käsikirjoittajana, ohjaajana ja tuottajana. Hän muun muassa liittyi Klasky Csupo -yhtiöön vuonna 1989 ja kehitti siellä "Simpsoneista" puolen tunnin kestoisen piirretyn. Vuonna 1990 hän ohjasi jakson "Komedian kuningas" ("Krusty Gets Busted") ja työskenteli sarjassa ensi sijassa johtavana konsulttina vuoteen 1997 asti. Simpsoneiden ohella Bird työskenteli muun muassa "Kukkulan Kuningas" ja "The Critic" -televisiosarjojen parissa.


title: Brad Bird

text: Televisiosarjojen jälkeen hän palasi elokuva-alalle ja ohjasi vuonna 1999 ensi-iltansa saaneen Warner Bros. Animationin tuottaman animaatioelokuvan "Rautajätin". Vaikka elokuva ei menestynyt teattereissa, se vakuutti hänen vanhan ystävänsä John Lasseterin, ja tämä palkkasi Birdin yhtiöönsä. Muutamaa vuotta myöhemmin hänen käsikirjoittamansa ja ohjaamansa elokuva "Ihmeperhe" sai ensi-iltansa vuonna 2004. Elokuva sai seuraavana vuonna Parhaan animaatioelokuvan Oscar-palkinnon ja Annie-palkinnon. Bird palkittiin myös ääninäyttelemisestä Anniella. Samana vuonna Pixar pyysi Birdiä "Rottatouille"-elokuvan ohjaajaksi Jan Pinkavan tilalle, ja tieto julkistettiin maaliskuussa 2006. Elokuva sai ensi-iltansa vuotta myöhemmin, ja se oli "Ihmeperheen" lailla arvostelu- ja yleisömenestys. Vuonna 2008 elokuva palkittiin muun muassa Oscarilla parhaana animaatioelokuvana.


title: FC Kasiysi

text: F.C. Kasiysi on vuonna 1989 perustettu espoolainen jalkapalloseura, jonka painopiste on junioritoiminnassa. F.C. Kasiysi on Suomen suurimpia kasvattaja- ja harrasteseuroja, ja siinä toimii noin 40 poikien ja 10 tyttöjen joukkuetta. Lisenssipelaajia on hieman yli tuhat. F.C. Kasiysin toiminta-alue on Espoossa Turunväylän pohjoispuolinen alue Leppävaarasta Bemböleen.


title: FC Kasiysi

text: B-junioreille ja vanhemmille F.C. Kasiysi ei painota kilpajalkapalloon, vaan seura toimii yhdessä Leppävaaran Pallon ja KaPyn kanssa kakkosessa pelaavan FC Espoon kasvattajaseurana. Kasiysin oma miesten edustusjoukkue pelasi kauden 2010 Nelosessa, mutta putosi kaudeksi 2011 Vitoseen.


title: Uwe Rösler

text: Uwe Rösler (s. 15. marraskuuta 1968 Altenburg, DDR) on saksalainen jalkapallovalmentaja ja entinen hyökkääjä. Kesäkuusta 2018 lähtien hän on toiminut ruotsalaisen Malmö FF:n päävalmentajana.


title: Uwe Rösler

text: Traktor Starkenin ja Chemie Leipzigin juniorijoukkueissa pelannut Rösler aloitti ammattilaisuransa 1. FC Magdeburgissa 1988. Hän siirtyi 1991 Dynamo Dresdeniin. Kaudella 1992–93 hän pelasi lainalla 1. FC Nürnbergissä, muttei vakuuttanut sillä hän jäi maaleitta pelaamissaan 28 ottelussa.


title: Uwe Rösler

text: 1994 Rösler siirtyi 750 000 punnan siirtosummalla Manchester Cityyn. Debyyttikausi oli menestys, sillä Rösler iski 22 liiga- ja cupmaalia vaikka oli osan kaudesta loukkaantuneena. Seuraavilla kausilla Cityllä oli omat vaikeutensa ja loukkaantumisista kärsinyt Rösler joutui taistelemaan peliajasta. Kaikkiaan hän pelasi neljän City-kautensa aikana 181 ottelua ja teki niissä 65 maalia nousten fanien suosikiksi. Laajempaa huomiota hän sai myös Cityn kannattajien paikallisvastustaja Unitedia provosoivan "Uwe's Granddad bombed Old Trafford" () -kampanjan myötä.


title: Uwe Rösler

text: 1998 Rösler palasi Saksaan ja siirtyi 1. FC Kaiserslauterniin. Yksi Röslerin suurimmista hetkistä Kaiserslauternissa oli vaihdosta kentälle tultuaan hattutempun tekeminen Mestarien liigan ottelussa Helsingin Jalkapalloklubia vastaan. 5–2 voitto HJK:sta varmisti Röslerin ja kumppanien lohkovoiton. Hän jätti seuran kuitenkin jo yhden kauden jälkeen ja siirtyi Tennis Borussia Berliiniin.


title: Uwe Rösler

text: 2000 Southampton FC:n päävalmentaja Glenn Hoddle hankki Röslerin ilmaiseksi Tennis Borussia Berliinin ajauduttua talousvaikeuksiin. Rösler ei onnistunut nousemaan avauskokoonpanoon loukkaantumisten ja James Beattien loistavan vireen vuoksi. Maalinteko takkusi jälleen ja hän teki seuran paidassa vain kaksi maalia. Ensimmäinen tuli Englannin liigacupissa Mansfield Townia vastaan ja toinen ystävyysottelussa Brighton & Hove Albionia vastaan toukokuussa 2001. Tuo maali jäi samalla historiaan ollen viimeinen The Dell -stadionilla tehty maali.


title: Uwe Rösler

text: Rösler pelasi lainalla West Bromwichissa syksyn 2001 ja siirtyi tammikuussa 2002 ilmaissiirrolla saksalaisseura SpVgg Unterhachingiin.


title: Uwe Rösler

text: Heinäkuussa 2002 Rösler siirtyi norjalaisseura Lillestrøm SK:hon. Hän nousi norjalaisseuran maalikuninkaaksi kauden 2002 aikana. Kausi 2003 päättyi Röslerin osalta ennen kuin se kunnolla alkoikaan. Hänellä diagnosoitiin syöpä kauden avausottelun jälkeen, mikä päätti hänen uransa. Vaimonsa Cecilien, lasten, ystävien, Lillestrøm SK:n ja oman taistelija-luonteensa avulla Rösler selviytyi sairaudestaan.


title: Uwe Rösler

text: Toivuttuaan syövästään Rösler palasi jalkapallon pariin valmentajana. Hän toimi kausina 2005 ja 2006 Lillestrøm SK:n päävalmentajana ja johdatti seuran molemmilla kausilla Tippeligaenin neljänneksi. Norjan Cupin finaalissa 2005 Lillestrøm hävisi Moldelle jatkoajan jälkeen 4–2. Röslerin johdolla Lillestrøm eteni myös Royal Leaguen finaaliin 2006, mutta hävisi FC Kööpenhaminalle 1–0. Huolimatta hyvistä suorituksista ja liigan neljännestä sijasta Rösler sai kauden 2006 jälkeen potkut tehtävistään.


title: Uwe Rösler

text: Pian potkujensa jälkeen Rösler siirtyi Viking FK:n päävalmentajaksi, kun Tom Nordlie oli jättänyt seuran ja siirtynyt Röslerin seuraajaksi Lillestrømiin. Röslerin johdolla Viking FK sijoittui kaudella 2007 Tippeligaenissa kolmanneksi. Seuraavina kausina Viking ei kyennyt haastamaan kärkijoukkueita ja vajosi keskikastiin. Kaudella 2009 seura oli vasta 10:s ja marraskuussa seura ja Rösler kertoivat ettei yhteistyö enää jatku.


title: Uwe Rösler

text: Elokuun lopussa 2010 Rösler nousi Tippeligaenissa häntäpäähän juuttuneen Molden valmentajaksi. Hän nosti edelliskauden tuplahopeajoukkueen pois putoamisviivan tuntumasta ja seura sijoittui Röslerin johdolla lopulta sijalle 11. Kauden jälkeen hän jätti tehtävänsä.


title: Uwe Rösler

text: Kesäkuussa 2011 Rösler siirtyi Englannin ykkösliigassa päättyneellä kaudella sijalle 11 sijoittuneen Brentford FC:n päävalmentajaksi. Kaudella 2012/13 Rösler johdatti Brentfordin taistelemaan noususta Englannin Mestaruussarjaan. Dramaattisten viimeisen kierroksen tappion myötä seura jäi sarjassa kolmanneksi ja joutui nousukarsintoihin, joissa hävisi lopulta Swindon Townille. Joulukuun alussa 2013 Rösler jätti Brentfordin ja siirtyi Mestaruussarjassa pelaavan Wigan Athleticin päävalmentajaksi.


title: Uwe Rösler

text: Röslerin johdolla Wigan pelasi pirteästi eritoten FA Cupissa, jossa se pudotti puolivälierissä Manchester Cityn. Unelma finaalipaikasa kariutui kuitenkin välierätappioon Arsenalille. Mestaruussarjassa Wigan oli viides, mutta nousu takaisin Valioliigaan kariutui nousukarsinnoissa tappioon Queens Park Rangersille. Kauteen 2014–15 nousijasuosikkina lähtenyt Wigan vajosi syyskaudella kauas sarjan kärjestä, ja lopulta seurajohto päätyi erottamaan Röslerin marraskuun puolivälissä 2014. Potkut eivät seuraa lopulta auttaneet, sillä Wigan putosi kauden jälkeen Ykkösliigaan.


title: Uwe Rösler

text: Toukokuun lopussa 2015 Rösler teki kaksivuotisen sopimuksen Leeds Unitedin kanssa. Peliesitykset eivät olleet Röslerin alaisuudessa kehuttavia ja Leeds voitti vain kaksi syyskauden 12 ensimmäisestä ottelusta. Lopulta seurajohto erotti Röslerin lokakuussa 2015.


title: Uwe Rösler

text: Heinäkuun lopussa 2016 Rösler jatkoi uraansa Englannin ykkösliigassa pelanneen Fleetwood Townin kanssa. Röslerin johdolla Fleetwood sijoittui kahden heikomman kauden jälkeen Ykkösliigassa neljänneksi. Nousu Mestaruussarjaan kariutui kuitenkin karsintatappioon Bradford Citylle 1–0. Kaudella 2017/18 Fleetwood jäi kauas kärkitaistelusta ja seitsemän ottelun voitoton putki johti Röslerin potkuihin tammikuun puolivälissä 2018.


title: Uwe Rösler

text: Kesäkuussa 2018 Rösleristä tuli Allsvenskan-seura Malmö FF:n päävalmentaja 2,5-vuotisella sopimuksella.


title: Luettelo valtionpäämiesten ja pääministerien virka-asunnoista

text: Tämä on luettelo valtionpäämiesten ja pääministerien virka-asunnoista.


title: Hans Gillhaus

text: Johannes "Hans" Paulus Gillhaus (s. 5. marraskuuta 1963 Helmond, Pohjois-Brabant, Alankomaat) on hollantilainen entinen jalkapalloilija, joka toimii nykyään Chelsean kykyjenetsijänä. Urallaan Gillhaus edusti muun muassa PSV Eindhovenia ja Aberdeenia. Gillhaus pelasi myös Jaron riveissä vuonna 1998. Hän pelasi seurajoukkueurallaan yhteensä seitsemässä eri seurassa. Hän lopetti uransa vuonna 1999. Vuotta aiemmin hänen ympyränsä sulkeutui, kun hän siirtyi lopettamaan uransa seurassa, josta aloitti uransa viisitoista vuotta aiemmin.


title: Hans Gillhaus

text: Gillhaus pelasi maajoukkueessa yhdeksän ottelua tehden kaksi maalia. Vaikka otteluiden määrä onkin vaatimaton, hän edusti maataan MM-kisoissa vuonna 1990, joissa Alankomaat kuitenkin putosi jo alkulohkossa.


title: Adair Tishler

text: Adair Serena Tishler (s. 3. lokakuuta 1996 Nashville, Tennessee, Yhdysvallat) on yhdysvaltalainen lapsinäyttelijä. Hän on tehnyt televisiossa monia rooleja, kuten sarjoissa "Siskoni on noita", "The Sarah Silverman Program" ja "House". Tishlerin tunnetuin rooli on kuitenkin televisiosarjassa "Heroes", jossa hän esittää Molly Walkeria. Hän oli mukana "Heroes" -sarjan kuvauksissa vuosina 2006–2007. Tishler aloitti televisionäyttelemisen vuonna 2003.


title: Hakon Ahlberg

text: Claes Axel Hakon Ahlberg (s. 10. kesäkuuta 1891 – 12. maaliskuuta 1984) oli ruotsalainen arkkitehti ja Ruotsin arkkitehtiliiton "Sveriges Arkitekters Riksförbund" (SAR) perustaja ja sen ensimmäinen puheenjohtaja. Hän oli ahkera keskustelija, ja arkkitehtina hän piirsi kaikkea kirkoista ja museoista asuntoihin ja sairaaloihin. Hänen veljensä oli filosofi Alf Ahlberg.


title: Hakon Ahlberg

text: Hakon Ahlberg valmistui arkkitehdiksi Tukholman Kuninkaallisesta Teknillisestä korkeakoulusta 1914, ja hänen opettajiaan olivat muun muassa Lars Erik Wahlman ja Erik Lallerstedt. Hän opiskeli myös Taideakatemiassa 1914–1917, jossa hänen opettajanaan oli Ivar Tengbom. 1918 hänestä tuli Ruotsin veistoyhdistyksen (nyk. Svensk Form) sihteeri.


title: Hakon Ahlberg

text: Hakon Ahlberg oli Ruotsin 1900-luvun arkkitehtien johtajaksi ihanteellinen organisaattorina ja edusmiehenä. Vuonna 1936 hän teki aloitteen Svenska Arkitekters Riksförbundin (SAR) perustamiseksi ja toimi sen puheenjohtajana vuoteen 1944.


title: Hakon Ahlberg

text: Ahlbergin töiden tyylissä kaikkea ruotsalaisesta kansallisromantiikasta ja 1920-luvun klassismista, jota kansainvälisesti on kutsuttu myös nimellä Swedish grace, aina funktionalismiin saakka. Göteborgin näyttelyn paviljonki vuodelta 1923 on esimerkki rakennuksesta, joka on hengeltään täysin uusklassinen, kun taas Vapaamuuraritalo Blackebergissä vuodelta 1928 ilmentää geometrista asiallisuutta. Asuintalo Hjorthagenissa Tukholmassa vuodelta 1934 havainnollistaa taas funktionalistista arkkitehtuuria.


title: Hakon Ahlberg

text: Täysin epäsentimentaalinen kytkös ruotsalaiseen rakennusperinteeseen saa ilmentymänsä Ruotsin ammattiyhdistysjärjestön Landsorganisationenin (LO) kansankorkeakoulussa Brunnsvikissa Ludvikasta pohjoiseen. Rakentaminen aloitettiin 1928, ja työt valmistuivat –useassa vaiheessa 1940-lukuun mennessä. Rakennuksiin kuuluu yksinkertaisia satulakattoisia punanaisia taloja ja muutamia valkoiseksi kalkittuja kivitaloja pienessä kaivosyhteisössä, joka sulautuu hienosti maisemaan.


title: Hakon Ahlberg

text: Hänen myöhempiä töitään hallitsevat sairaalarakennukset, ja hän oli Ruotsin lääkintöhallituksen arkkitehti vuodesta 1935. Esimerkkejä näistä ovat Sidsjönin mielisairaala Sundsvallin lähellä (1939) ja yliopistosairaala Maricaibossa Venezuelassa (19461954).


title: Mirko Filipović

text: Mirko Filipović (s. 10. syyskuuta 1974 Vinkovci), taiteilijanimetään Mirko Cro Cop, on kroatialainen entinen poliisi, joka on sittemmin siirtynyt harjoittamaan ammattimaisesti potkunyrkkeilyä ja vapaaottelua. Filipović aloitti nuorena Taekwondolla, josta hänellä on musta vyö.


title: Mirko Filipović

text: Filipović on otellut menestyksekkäästi sekä K-1- että PRIDE Fighting Championships -vapaaottelukilpailuissa. 10. syyskuuta 2006 hän voitti PRIDE:n avoimen painoluokan Grand Prix -turnauksen. Vuonna 2007 hän siirtyi Ultimate Fighting Championshipiin. Hänen tavaramerkkinsä on voimakas vasemman jalan potku, jolla hän on tyrmännyt suurimman osan vastustajistaan. Mirkoa on pidetty yleisesti kautta aikain parhaimpana pystyottelijana vapaaottelussa.


title: Mirko Filipović

text: Vapaaottelussa Filipovićin saldona on 29 voittoa (21 tyrmäysvoittoa), Yksitoista tappiota ja kaksi ratkaisematonta.


title: Mirko Filipović

text: Zagrebissa asuva Filipović on osallistunut myös politiikkaan. Vuonna 2003 hänet valittiin parlamenttiin sitoutumattomana sosiaalidemokraattisen puolueen listalta.


title: Mirko Filipović

text: Filipović voitti jälleen Inoki Bom-Ba-Ye 2014-tapahtumassa toista kertaa Japanin Satoshi Ishiin, jonka hän myös tyrmäsi edellisessä ottelussaan.


title: Menneitten sukupolvien varjot

text: Menneitten sukupolvien varjot (, ) on Sergei Paradžanovin ohjaama neuvostoukrainalainen elokuva, joka sai ensi-iltansa vuonna 1964. Elokuva perustuu Myh'ailo Kotsjubynskyin kirjaan.


title: Menneitten sukupolvien varjot

text: "Menneitten sukupolvien varjot" oli Paradžanovin ensimmäinen suuri teos ja se sai kansainvälisesti kiitosta rikkaasta roolivaatteiden ja värien käytöstä. Elokuvassa kuvataan myös tarkasti hutsulien kulttuuria, ei ainoastaan kuvaamalla sen nurjia puolia vaan muun muassa musiikkia ja vaatetusta.


title: Menneitten sukupolvien varjot

text: Pienessä hutsulien asuttamassa kylässä Karpaateilla nuori poika, Ivan, rakastuu Maritškaan, jonka isä on tappanut Ivanin isän. Perheiden jännitteistä huolimatta he aikovat mennä naimisiin ja Ivan lähtee kylästä ansaitakseen rahaa. Ivanin ollessa poissa Maritška vahingossa putoaa jokeen ja hukkuu. Kun Ivan palaa takaisin kylään, hän vaipuu masennukseen nähdessään rakastettunsa ruumiin.


title: Menneitten sukupolvien varjot

text: Ivan jatkaa elämäänsä puurastaen onnettomana, kunnes tapaa Palagnan kengittäessään hevosta. He menevät naimisiin perinteisin hutsulien menoin. Avioliiton onni kuitenkin pian haihtuu, kun Ivan pakkomielteisesti vaalii Maritškan muistoa.


title: Butch Lukic

text: Butch Lukic on yhdysvaltalainen Daytime Emmyllä palkittu animaatio-ohjaaja ja animaattori, joka on työskennellyt Warner Bros. Animationilla 1990-luvulta lähtien.


title: Kloraalihydraatti

text: Kloraalihydraatti on sedatiivinen lääke, joka löydettiin etanolin halogenoinnin tuloksena vuonna 1832. Sitä käytetään unettomuuden hoitoon ja puudutuksiin. Yliannostus voi aiheuttaa pahoinvointia, oksentelua ja hengitysvaikeuksia.


title: Kloraalihydraatti

text: Kloraalihydraatin rakennekaava on ClCCH(OH). Kloraalihydraatti on rakenteeltaan ns. geminaalinen dioli (1,1-dioli) ja siitä käytetään myös nimiä "triklooriasetaldehydimonohydraatti" ja "2,2,2-trikloori-1,1-etaanidioli". Kloraalihydraatti on kloraalin (triklooriasetaldehydin) hydraatti, joka on muodostunut vesimolekyylin liittyessä kloraalin aldehydiryhmään. Kloraalihydraatti on normaaliolosuhteissa olomuodoltaan kiinteää, ei palavaa, läpinäkyviä värittömiä kiteitä, joilla on tunnusomainen haju. Aine reagoi vahvojen emästen kanssa, jolloin muodostuu kloroformia (CHCl).


title: Kloraalihydraatti

text: Kloraalihydraatti on keskeinen osa Melzerin reagenssissa, jota käytetään muun muassa mykologiassa mikroskooppiseen tutkimukseen.


title: Kloraalihydraatti

text: Kloraalihydraattia annosteltiin pitkään nestemäisenä. Vasta hyvin myöhään se onnistuttiin saattamaan kiinteään, tablettimaiseen olomuotoon (Neochloral). Ainetta suositeltiin etenkin vanhuksille. Lääke omaa vaarallisia yhteisvaikutuksia muihin sedatiiveihin nähden, ainakin alkoholin suhteen. Yliannostus voi olla hengenvaarallista. Maksaan tai munuaisiin liittyviin sairauksiin nähden, voi tulla esteellisyyttä tälle lääkkeen käytölle. Kloraalihydraatti saattaa myös aiheuttaa närästystä ja muita ylävatsan vaivoja.


title: Kloraalihydraatti

text: Lyhytaikainenkin altistuminen aineelle ärsyttää silmiä, ihoa ja hengitysteitä. Aineelle altistumisesta voi seurata vaikutuksia keskushermostossa, verenkiertoelimissä, maksassa ja munuaisissa, johtaen tajunnantason laskuun ja sydämen toimintavajeeseen. Altistuminen kloraalihydraatin suurille pitoisuuksille voi johtaa tajuttomuuteen. Kloraalihydraatti voi aiheuttaa vaaraa ympäristölle ja erityisesti vesieliöille.


title: Honda RA106

text: Honda RA106 oli Formula 1 -auto, jolla Honda osallistui kauteen 2006. Autoa ajoivat britti Jenson Button ja brasilialainen Rubens Barrichello. Autossa oli Michelinin valmistamat renkaat, ja se käytti Nissekin polttoainetta.


title: Honda RA106

text: Autolla saavutettiin pisteitä varsin tasaisesti pitkin kautta. Ensimmäinen huippuhetki koettiin Malesian GP:ssä, jossa Button ajoi autolla kolmanneksi. Seuraavassa kilpailussa, Australian GP:ssä, menestys sai jatkoa, kun Button ylsi paalupaikalle aika-ajoissa. Lisää menestystä saatiin Unkarin GP:ssä, jossa Button ajoi voittoon. Voitto oli Buttonin ensimmäinen. Brasilian GP:ssä Button ajoi vielä kolmanneksi.


title: Honda RA106

text: Autolla saavutettiin yksi paalupaikka, yksi voitto ja kaksi kolmatta sijaa. Pisteitä tallille kertyi 86 kappaletta, mitkä oikeuttivat neljänteen sijaan valmistajien MM-kilpailussa.


title: Feedback (Jurassic 5:n albumi)

text: Feedback on Jurassic 5:n viimeiseksi jäänyt studioalbumi, joka julkaistiin 25. heinäkuuta 2006. Albumi ei menestynyt markkinoilla ja levyn jälkeisten jäsenten keskinäisten riitojen uskotaan aiheuttaneen Jurassic 5:n lopun.


title: Kukri

text: Kukri tai Khukuri (Devanāgarī: खुकुरी) on raskas, kaarevateräinen nepalilaisen gurkhaheimon veitsi, jota käytetään sekä aseena että työkaluna. Se on osa gurkhasotilaiden aseistusta ja heraldiikkaa. Se on yksi kuuluisimmista taisteluveitsistä.


title: Kukri

text: Vaikka nimitykset "khukuri", "khuker" tai "khookree" ovat tarkempia käännöksiä, "kukri" on kaikkein tunnetuin ja tavanomaisin veitsen nimitys.


title: Kukri

text: Kukri on käyttötarkoitukseltaan suunniteltu hakkaamiseen. Sen muoto on bumerangimainen, kahva on useimmiten puuta ja terä usein jousiterästä.


title: Kukri

text: Terä on tyypillisesti 3–10 cm leveä ja 30–38 cm pitkä, vaikka muunnelmia esiintyy. Suuremmat ja vähemmän käytännölliset seremonioihin valmistetut veitset voivat olla jopa 70 cm pitkiä. Terän taittokulma on noin 20° astetta tai enemmän, sillä on paksu hamara ja yksi leikkaava terä; tämän ansiosta terän isku osuu iskukohtaan kohtisuoraan, mikä lisää huomattavasti iskun tehokkuutta. Kukri on suhteellisen painava, jopa 900 grammaa, mutta se on niin hyvin tasapainotettu pystysuunnassa, että sen sanotaan pysyvän pystyssä vaivatta yhden sormen varassa.


title: Kukri

text: Kukrit voidaan jakaa kahteen tyyppiin: "siropate" on sodankäynnissä käytetty veitsityyppi, kun taas "budhuni" mallisia veitsiä käytetään myös puunhakkaamiseen ja muuhun päivittäiskäyttöön. Siropate -veitsien terä on virtaviivaisempi ja ohuempi, kun taas budhuni-veitsien terät ovat paksumpia ja leveämpiä, muodoltaan enemmän kalanmuotoisia.


title: Kukri

text: Kukrin terässä on usein kahvan juuressa yksi tai kaksi syvennystä nimeltään "kaudi", "kaura" tai "cho". Tälle on annettu useita niin käytännöllisiä kuin perinteisiin vetoavia syitä. Joidenkin mukaan se saa terässä olevan veren ja nesteen tippumaan teräosassa ja estää kahvan liukastumisen, tai että se osoittaa kuinka paljon terää on teroitettu. Toiset väittävät, että se on hindu jumalatar Kalin symboli tai Shiva-jumalan atrain. Kukrin terässä voi olla myös yksi tai useampi ura, kuten "aunlo bal" (voiman/vitaalisuuden/energian sormi), joka on melko syvä ja ohut ura joka voidaan nähdä esimerkiksi modernia kukria esittävässä kuvassa. Terässä voi olla myös useampi "chirra", mikä voi viitata ohuisiin ohenteisiin terän ydinosassa tai tietynlainen terän rakenne kärjessä. Tämän kaiverruksen sanotaan symboloivan Shivan atrainta. Myös muita tarinoita esiintyy näistä koristeista. Usein myös veitsiä valmistavat sepät laittavat oman valmistusmerkkinsä lähelle veitsen kahvaa.


title: Kukri

text: Toiseen maailmansotaan asti kukrit valmisti sotilaan kotikylän sepät. Veitsien valmistuslaatu vaihteli suuresti, ja niiden koko vaihteli pienistä miekkaa lähenteleviin mittoihin. Kukreja valmistavat sepät ovat "kameja" (veitsiseppiä), jotka ovat osa ”koskemattomien” kastiluokkaa. Toinen veitsiä valmistaneille sepille annettu nimitys on "biswakarma", joka tarkoittaa ”maailman luojaa”.


title: Kukri

text: Kukriveitsien materiaalina on usein kuorma-autojen lehtijousituksesta otettu jousiteräs. Veitsen terän kara on useimmiten koko kahvan mittainen ja sen kahvan ulkopuolelle ulottuva pää taotaan litteäksi kahvan kiinnittämiseksi paikalleen. Leikkuuterä on karkaistu, hamara taas ei, tämän ansiosta veitsi pysyy terävänä, mutta joustavana kestää myös lyönti-iskuja. Veitset tasapainotetaan pysymään pystysuorassa tukipisteeseen nähden.


title: Kukri

text:
Perinteisten kukrien kahvat valmistetaan kovapuusta tai vesipuhvelin sarvesta. Kahvat kiinnitetään "laha"ksi kutsutulla puun pihkalla. Puu- tai luukahvan kiinnityksessä terän kara saatetaan kuumentaa ja polttaa kahvaan tiukan kiinnityksen varmistamiseksi. Nykyaikaisissa kukreissa kahva on usein alumiini- tai messinkivalua, joka valssataan terään kuumana ja jäähtyessään supistuu ja kiinnittyy paikalleen. Jotkin nyky-kukrit (esimerkiksi Intian armeijan käyttämät) valmistetaan kahvan levyisellä karalla, johon kahvalevyt niitataan kiinni kahdella tai useammalla niitillä.
Terän on perinteisesti valmistanut kaksi henkilöä joista toinen pyörittää hiomakiveä köyden avulla toisen keskittyessä terän hiomiseen. Hiomakivi on valmistettu hienosta jokihiekasta ja "laha" liimasta. Veitsen käyttöteroitus tehdään perinteisesti "chakmak" veitsellä (joka on pienempi sekä kovempi teroittamaton terä), jota vedetään terää pitkin.


title: Kukri

text: Kukrien tuppi on usein yhdistelmä puuta sekä vuohennahkaa, ja sen tekijänä on nepalilainen vuodantekijä, "sarki". Perinteisesti tupessa on tila kahdelle työkalulle, "karda"lle ja "chakmak"ille. "Karda" on pieni käyttöveitsi pieniin tarkkuutta vaativiin tehtäviin. "Chakmak" on teroittamaton ja sitä käytetään terän huoltoon. Sitä voidaan käyttää myös tulen sytyttämiseen tuluksien tapaan. Vanhimman mallisissa tupeissa on myös joskus pussi jossa säilytetään tuluksia tai sytykkeitä.


title: Kukri

text: Ei ole selvää mistäpäin kukrin muotoilu on Nepalin alueelle kulkeutunut. Se voi olla syntynyt Intian alueella, mutta myös muinainen Egypti, Iberia, sekä kreikkalaiset mainitaan samankaltaisista veitsistään. Eräs iberilainen veitsi, falcata, on samankaltainen kuin kukri, ja kreikkalaiset käyttivät samankaltaista makhairaa sekä kopista. Aleksanteri Suuren miehet käyttivät edellä mainitun kaltaisia aseita ja saattoivat tuoda Intian niemimaalle tämän asetyypin Aleksanterin tunkeutuessa Punjabin alueelle.


title: Kukri

text: Intiassa laajasti kauppaa käyneet roomalaiset käyttivät kukrin kaltaisia työkaluja, ja todennäköisesti myös suosittelivat niitä intialaisille. Rooman armeija ei koskaan nähnyt kukrin tyyppiselle veitselle käyttöä, eikä lisännyt niitä sotilaittensa aseistukseen. Toisaalta klassinen roomalainen armeija käytti toista lyhytmiekan tyyppiä, gladiusta. Tämä kelttien ja baskien käyttämä miekka on kaksiteräinen, jolla tosin on joskus kapeampi terä keskiosaltaan (tällä vähennettiin painoa ja lisättiin terän pinta-alaa).


title: Kukri

text: Ei ole tiedossa, oliko arjalaisilla kukrin kaltaista asetta, mutta euraasialaisilla turkkilaisilla tällainen ase oli. Heillä oli edestäpäin leikkaava miekka, jota kutsutaan nimeltä yataghan. Toisaalta yataghan näyttää olevan itsenäisesti kehittynyt ase, sillä siitä löydetyt ensimmäiset todisteet ovat vuosisatoja manzikertin taistelun jälkeen.


title: Kukri

text: Ensimmäisen kerran länsimaalaiset tutustuivat kukriin gurkhasodan (1814–16) aikana. Myöhemmin gurkhia liittyi brittiarmeijaan ja he toivat omat perinteiset veitsensä mukanaan. Gurkhia palvelee edelleen brittiarmeijassa.


title: Kukri

text: Kukria pidetään hyvin tehokkaana aseena. Vaikka veitsi muistuttaakin fyysiseltä muodoltaan bumerangia, kukria ei ole tarkoitus heittää. Huomioitava suunnitelmallinen muotoilu on terän taittuminen kärjestä, jolla tavoitellaan kärjen suurempaa nopeutta ja iskuvoimaa iskemishetkellä. Kukrin kerrotaan katkaisevan helposti vastustajan käden tai kaulan yhdellä iskulla. Usein virheellisesti sanotaan, että kukri olisi suunniteltu paremmin vihollisen kurkun viiltämiseen, vaikka näin ei ole. Se on hyökkäyksessä paras hakkaamiseen keskittyvässä käytössä, vaikka veistä voidaan käyttää myös pistämiseen.


title: Kukri

text: Sotilaskäytön ulkopuolella veistä käytetään yleisesti puunhakkuuseen sekä yleisveitsenä, ja se on käytössä maataloustyössä sekä kodin yleisveitsenä. Yleiskäyttöön tarkoitettu kukriveitsi on 40-45 cm pitkä ja painaa noin 450-900 grammaa. Tätä suuremmat veitset eivät ole käytännöllisiä ja niitä käytetään harvoin seremoniallisten tilaisuuksien ulkopuolella. Toisaalta helpommin kuljetettavat ja pienemmät kukriveitset on tarkoitettu usein tiettyyn tehtävään.


title: Kukri

text: Vaikka urbaanin legendan mukaan kukria ”ei koskaan vedetä tupesta ellei se maista verta”, on se kuitenkin pääsääntöisesti yleisveitsi, toisin kuin viidakkoveitsi. Sitä voidaan käyttää rakennus-, raivaus ja hakkuutöissä sekä kaivamisessa, lihanleikkauksessa, nylkemisessä, tölkin avauksessa sekä pilkkomisessa.


title: Kukri

text: Kukriveitsellä on myös uskonnollinen merkitys hindujen dasain uhrimenojen uskonnollisessa juhlassa.


title: Joseph François Dupleix

text: Joseph François Dupleix (1. tammikuuta 1697 –10. marraskuuta 1763) oli Ranskan Itä-Intian kauppakomppanian kenraalikuvernööri. Hänen johdollaan ranskalaiset koettivat horjuttaa Englannin Itä-Intian kauppakomppanian asemaa. Dupleix palkkasi sepoyjoukkoja palvelukseensa ja hyökkäsi brittien hallinoimiin kohteisiin. Britit kuitenkin voittivat sodan Robert Cliven johdolla, ja Dupleixin oli erottava kauppakomppanian johdosta.


title: Daniel Sickles

text: Daniel Edgar Sickles (20. lokakuuta 1825 – 3. toukokuuta 1914) oli värikäs ja kiistelty yhdysvaltalainen demokraattipoliitikko, Unionin kenraali Yhdysvaltain sisällissodassa ja diplomaatti.


title: Daniel Sickles

text: Sickles kuoli vuonna 1914 ja hänet on haudattu Arlingtonin sotilashautausmaalle Virginiaan.


title: Daniel Sickles

text: Sickles opiskeli lakia New Yorkin kaupunginyliopistossa ja lähti vuonna 1847 mukaan politiikkaan ja oli mukana politiikassa aina vuoteen 1896 asti. Tänä aikana hän työskenteli muun muassa Yhdysvaltain edustajainhuoneessa, Yhdysvaltain diplomaattina ensin Britanniassa ja myöhemmin Espanjassa sekä useissa eri rooleissa New Yorkin kaupungin ja osavaltion paikallispolitiikassa. Politiikassa hänet muistetaan parhaiten New Yorkin keskuspuiston maa-alueen ostamisesta.


title: Daniel Sickles

text: Helmikuussa 1859 Sickles ampui ja surmasi vaimonsa rakastajaksi epäilemän Philip Barton Keyn, Francis Scott Keyn pojan. Oikeudenkäynnissä hänestä tuli ensimmäinen tilapäisen mielenhäiriön perusteella vapautettu syytetty Yhdysvaltojen historiassa.


title: Daniel Sickles

text: Sickles toimi Yhdysvaltain sisällissodassa ensin everstinä, mutta kohosi sodan kuluessa kenraalimajuriksi. Gettysburgin taistelun ensimmäisenä päivänä hän kuitenkin siirsi 3. armeijakuntansa sellaisiin asemiin, että se tuhoutui kokonaan. Hänen toimintansa on yhä keskustelun alaisena.


title: Daniel Sickles

text: Sodan jälkeen Sickles toimi Pohjois- ja Etelä-Carolinan sotilaskuvernöörinä, mutta presidentti Andrew Jackson ei ollut tyytyväinen hänen toimintaansa, minkä takia hänet siirrettiin vuonna 1867 syrjään tehtävästä. Kaksi vuotta tämän jälkeen Sickles erosi armeijasta virallisesti.


title: Star Trek – kapina

text: Star Trek – kapina ("Star Trek: Insurrection") on yhdeksäs Star Trek -elokuva.


title: Star Trek – kapina

text: Elokuvan on ohjannut Jonathan Frakes ja henkilöinä ovat pääosin jo tutuiksi tulleet TNG-sarjan henkilöt. Elokuva sai ensi-iltansa vuonna 1998.


title: Star Trek – kapina

text: Enterprise-E on suorittamassa tyypillisen erikoista tehtävää; he ovat jättäneet Datan pienelle alkeellista elämäntapaa noudattavalle planeetalle - ja yhtäkkiä tilanne karkaakin käsistä.


title: Star Trek – kapina

text: Picard on saman tien mahdottomassa tilanteessa - jonka hän selvittää päättäväiseen tapaansa, vaikka se merkitsee suoraa kapinaa paikalla olevaa amiraalia vastaan.


title: Star Trek – kapina

text: Picard irrottaa arvomerkit kauluksestaan ja johtaa miehistönsä uhkayritykseen.


title: Star Trek – kapina

text: Tilanne päättyy lopulta rauhanomaiseen ratkaisuun; Enterprise poistuu ja alkeellisen elämäntavan planeetta jätetään rauhaan.


title: Sophie Okonedo

text: Sophie Okonedo (s. 11. elokuuta 1968) on brittiläinen näyttelijä. Hän syntyi Lontoossa nigerialaisen Henryn ja Lontoon East Endissä syntyneen aškenazijuutalaisen Joanin tyttärenä.


title: Sophie Okonedo

text: Okonedo opiskeli Royal Academy of Dramatic Artissa. Hän oli vuonna 2005 ehdolla parhaan naissivuosan Oscar-palkinnon saajaksi elokuvasta "Hotelli Ruanda" ja vuonna 2007 Golden Globen saajaksi televisiosarjasta "Tsunamin jälkeen".


title: Sophie Okonedo

text: Okonedo on esiintynyt urallaan muun muassa elokuvissa "Ace Ventura – luonto kutsuu" (1995), "Dirty Pretty Things" (2002), "Hotelli Ruanda" (2004) ja "Alex Rider & Stormbreaker" (2006) sekä televisiossa minisarjoissa "Tsunamin jälkeen" (2006) ja "Läimäys" (2011).


title: Sophie Okonedo

text: Vuonna 2014 Okonedo palkittiin Tonylla roolisuorituksestaan näytelmässä "A Raisin in the Sun".


title: Maynard Eziashi

text: Maynard Eziashi (s. 1965) on brittiläinen näyttelijä. Hän syntyi Lontoossa ja voitti vuonna 1991 Berliinin elokuvajuhlilla Hopeisen karhun roolistaan elokuvassa "Mister Johnson" (1990).


title: Maynard Eziashi

text: Muihin elokuviin, joissa Eziashi on esiintynyt, kuuluvat "Bopha!" (1993) ja "Ace Ventura – luonto kutsuu" (1995).


title: Bob Gunton

text: Robert Patrick "Bob" Gunton, Jr. (s. 15. marraskuuta 1945) on yhdysvaltalainen näyttelijä. Hänellä on ollut merkittäviä rooleja muiden muassa elokuvissa "Demolition Man" (1993), "Rita Hayworth – avain pakoon" (1994), "Ace Ventura – luonto kutsuu" (1995) ja "Meren raivo" (2000).


title: Bob Gunton

text: Gunton on esiintynyt vakituisesti myös televisiosarjassa "24". Esiintymisistään musikaaleissa Gunton on saanut kaksi Tony-ehdokkuutta. Hän on lisäksi voittanut Drama Desk Awardin ja Obien.


title: Frank Darabont

text: Frank Darabont (s. 28. tammikuuta 1959 Montbéliard, Ranska) on yhdysvaltalainen elokuvaohjaaja, -käsikirjoittaja ja -tuottaja.


title: Frank Darabont

text: Darabont on ohjannut muiden muassa Stephen Kingin teoksiin pohjautuvat elokuvat "Rita Hayworth – avain pakoon" (1994), "Vihreä maili" (1999) ja "The Mist – usva" (2007). Hän oli myös käsikirjoittamassa elokuvaa "Kärpänen II" (1989). Darabont on saanut kolme Oscar-ehdokkuutta vuosina 1995 ja 2000. Hänellä oli lisäksi Golden Globe -ehdokkaana vuonna 1995.


title: Frank Darabont

text: Darabont oli luomassa "The Walking Dead" -televisiosarjaa, jota hän on myös tuottanut ja käsikirjoittanut. Lisäksi hän ohjasi sarjan pilottijakson.


title: Frank Darabont

text: Ranskassa syntyneen Darabontin unkarilaiset vanhemmat pakenivat Unkarin kansannousua vuonna 1956.


title: Jutta Kleinschmidt

text: Jutta Kleinschmidt (s. 29. elokuuta 1962) on saksalainen moottoriurheilija. Hän on osallistunut useaan otteeseen Dakar-ralliin, jonka hän ensimmäisenä naiskuskina vuonna 2001 voitti Mitsubishin autolla.


title: Jutta Kleinschmidt

text: Kleinschmidt syntyi Kölnissä ja opiskeli 1980-luvulla Isnyn "Naturwissenschaftlich-Technische Akademiessa". Hän aloitti uransa Dakar-rallissa vuonna 1987 moottoripyörällä.


title: John Buford

text: John Buford Jr. (4. maaliskuuta 1826 – 16. joulukuuta 1863) oli unionin ratsuväenupseeri, jolla oli merkittävä osuus Gettysburgin taistelun ensimmäisenä päivänä.


title: John Buford

text: Buford syntyi Woodford Countyssa, Kentuckyssä, mutta kasvoi Rock Islandissa Illinoisissa kahdeksanvuotiaasta. Hänen isänsä oli merkittävä demokraattipoliitikko Illinoisissa ja Abraham Lincolnin poliittinen vastustaja. Hänen perheellään oli pitkät sotilasperinteet. John Jr:n isoisä, eversti Abraham Buford (Waxhawin massamurha) ja hänen isosetänsä palvelivat Virginian rykmenteissä Yhdysvaltain itsenäisyyssodassa. Hänen velipuolestaan Napoleon Bonaparte Bufordista tuli kenraalimajuri Unionin armeijaan. Hänen serkustaan Abraham Bufordista tuli ratsuväen prikaatinkenraali konfederaation armeijaan. John Jr. meni Knoxin Collegeen Galesburgiin Illinoisiin vuodeksi. Hän valmistui 1848 luokaltaan Yhdysvaltain sotilasakatemiasta ja meni toisena luutnanttina 1. USA:n rakuunoihin ja siirrettiin seuraavana vuonna 2. rakuunoihin. Hän palveli Texasissa ja lounaisosavaltioissa, taisteli siouxeja vastaan ja osallistui rauhanturvaamistehtäviin verisessä Kansasissa, ja Utahin sodassa 1858. Hänet oli sijoitettu Fort Crittendeniin, Utahiin 1859–1861. Hän opiskeli John Watts de Peysterin töitä, joka oli uuden etenemislinjan kannattaja uudenlaisissa taisteluissa.


title: John Buford

text: Kun Yhdysvaltain sisällissota puhkesi, Buford palasi itään asemapaikastaan Utahista. Hänet muistettiin miehenä, joka ajoi itsensä koville, ja tämä saattoi vaikuttaa hänen menestykseensä. Hänellä oli sukulaisia, jotka taistelivat etelän puolella, ja saatuaan tarjouksen tehtävistä konfederaation armeijassa hän legendan mukaan rypisti sen ja heitti sen maahan julistaen, että ”eläisi ja kuolisi Unionin lipun alla”. Marraskuussa 1861 hänet nimitettiin avustavaksi tarkastaja-kenraaliksi majurin arvoisena ja heinäkuussa 1862, palveltuaan useita kuukausia Washingtonin puolustuksessa, hän kohosi vapaaehtoisten prikaatinkenraaliksi. Vuonna 1862 hän sai ensimmäisen komennuksensa kenraalimajuri John Popen alaisena, komentajaksi II armeijakunnan ratsuväenprikaatiin unionin Virginian armeijassa, joka taisteli kunniakkaasti toisessa Bull Runissa. Buford henkilökohtaisesti johti hyökkäystä taistelun lopussa, mutta haavoittui nilkkaan osuneesta luodista. Haava oli kipeä, mutta ei vakava, vaikkakin jotkin etelän sanomalehdet ilmoittivat hänen kuolleen. Hän palasi aktiivipalvelukseen ja palveli ratsuväenkomentajana kenraalimajurien George B. McClellanin ja Ambrose Burnsiden alaisina. Komennukseen ei kuulunut muuta kuin esikuntatehtäviä ja hän halusi kenttäkomennukselle. McClellanin Maryland-kampanjassa hän jälleen palveli Potomacin armeijan ratsuväenkomentajana South Mountainin ja Antietamin taisteluissa, korvaten prikaatinkenraali George Stonemanin McClellanin esikunnasta. Kenraalimajuri Joseph Hookerin alaisena kuitenkin Buford sai vakinaisen ratsuväen reserviprikaatin 1. ratsuväendivisioonasta Potomacin armeijasta.


title: John Buford

text: Chancellorsvillen taistelun jälkeen kenraalimajuri Alfred Pleasonton sai ratsuväenarmeijakunnan komennon, vaikkakin Hooker myöhemmin myönsi että Buford olisi ollut parempi valinta. Gettysburgin kampanjassa Buford, joka oli ylennetty 1. divisioonan komentajaksi, on saanut mainetta siitä että valitisti Gettysburgin taistelukentäksi. Bufordin divisioona oli ensimmäinen, joka saapui Gettysburgiin, ja se piti onnistuneesti loitolla kenraalimajuri Henry Hethin konfederaation divisioonan. Tämä pysäytystoimi antoi kenraalimajuri John F. Reynoldsin I armeijakunnan pitää korkeat mäet kaupungin länsipuolella helpotukseksi Bufordin divisioonalle. Bufordin toiminta antoi unioille tilaisuuden voittaa etelävaltiolaiset Gettysburgin länsipuolen kukkuloilla, mikä sai Robert E. Leen armeijan kiistämättömään altavastaajan asemaan. Jälkeenpäin Pleasonton lähetti Bufordin sotilaan Emmitsburgiin Marylandiin varustautumaan uudestaan, järjestymään uudestaan, mikä oli huono päätös, sillä unionin vasen sivusta jäi suojattomaksi. Bufordin joukot eivät enää olleet mukana Gettysburgin taisteluissa, missä hän oli toiminut voiton avaimina.


title: John Buford

text: Buford jahtasi etelävaltiolaisia Warrentoniin Virginiaan, ja joutui sen jälkeen moniin taisteluihin Keski-Virginiassa, ja teki tärkeän palveluksen turvaamalla kenraalimajuri George Meaden lokakuun Bristoen kampanjan.


title: John Buford

text: Bufordiin iski kuitenkin keuhkokuume ja hän kuoli kenraalimajuri George Stonemanin kotona Washingtonissa. Hänet ylennettiin kenraalimajuriksi kuolinvuoteellaan tehokkaasta toiminnastaan Gettysburgin taistelun ensimmäisenä päivänä. Hänet on haudattu West Pointin hautausmaahan. Fort Bufordin linnoitus nimettiin myöhemmin hänen mukaansa.


title: John Buford

text: Vuoden 1993 elokuvassa "Gettysburg" Bufordia esitti Sam Elliott.


title: Neljä kirjaa

text: Neljä kirjaa (四書 sìshū) ovat kungfutselaisuuden tärkeimpiä tekstejä. Song-dynastian aikana Zhu Xi valitsi kirjat kungfutselaisuuteen tutustumisen perusteoksiksi. Ming- ja Qing-dynastioiden aikana niiden tunteminen oli keskeinen osa virkamiestutkintojen vaatimuksia.


title: Neljä kirjaa

text: Neljä kirjaa ovat:


title: Maffei 1

text: Maffei 1 on elliptinen galaksi noin 10 miljoonan valovuoden etäisyydellä Maasta. Galaksin löysi italialainen Paolo Maffei vuonna 1968.


title: Maffei 1

text: Maffei 1:n arveltiin pitkään kuuluvan paikalliseen galaksiryhmään, johon mm. Andromedan galaksi ja Linnunrata kuuluvat. Nykyään sen katsotaan kuitenkin kuuluvan läheiseen IC342/Maffei-galaksiryhmään. Se on Maata lähinnä sijaitseva jättiläisgalaksi ja läheisyytensä vuoksi sen näennäinen läpimitta taivaalla on noin kolme kaariminuuttia. Maffei 1:n havaitseminen on kuitenkin vaikeaa, sillä se sijaitsee taivaalla suoraan Linnunradan tähtien ja kaasun muodostaman vyön takana. Tämä tekee galaksin optisen havaitsemisen erittäin vaikeaksi. Galaksi löydettiinkin alun perin juuri infrapunaemissionsa ansiosta.


title: Maffei 1

text: Muita linnunradan tason taakse jääviä galakseja:


title: Moskenes

text: Moskenes on kunta Nordlandin läänissä Norjassa. Kunnan keskustaajama on Reine. Kunta muodostettiin 1916 erottamalla se Flakstadin kunnasta, johon se kuitenkin vuonna 1964 jälleen yhdistettiin. Moskenes erotettiin uudelleen 1976 omaksi kunnakseen. Tammikuussa 2013 tehdyn väestönlaskennan mukaan Moskenesin kunnassa oli 1 118 asukasta.


title: Moskenes

text: Moskenesin kunta sijoittuu Lofoottien saariston pitkälle Atlanttiin työntyvään kärkeen. Aivan kärjen tuntumassa on tunnettu matkailu- ja kalastajakylä Å. Ruotsin Luulajasta alkava Eurooppatie 10 kulkee kunnan halki päättyen Ån kylään.


title: Moskenes

text: Moskenesistä on päivittäin autolauttayhteys mantereelle Bodøhön.


title: IOS

text: iOS (aiemmin iPhone OS) on Applen kehittämä käyttöjärjestelmä, joka on käytössä Applen iPhone-, iPod Touch-, iPad- ja Apple TV -laitteissa. iOS perustuu Darwin BSD -käyttöjärjestelmään ja joihinkin Mac OS X -jakelun komponentteihin. Apple julkaisi käyttöjärjestelmän ensimmäisen version kesäkuussa 2007.


title: IOS

text: iOS on suunniteltu käytettäväksi kosketusnäytön avulla. Käyttöjärjestelmän toimintoja ohjaillaan käyttäjän näytön pinnalla tekemillä kosketus-, pyyhkäisy- ja nipistysliikkeillä, joihin käyttöjärjestelmä reagoi liikkeelle määritellyn kontekstin mukaisesti.


title: IOS

text: Käyttöjärjestelmä tukee erikseen iOS:lle ja ARM-arkkitehtuurille kirjoitettuja sovelluksia. Käyttöjärjestelmän Safari-selain tukee kuitenkin AJAX:lla kirjoitettuja verkkosovelluksia. iOS-sovellukset tulee kirjoittaa Applen tähän tarkoitukseen julkaisemilla ohjelmilla ja niitä voidaan virallisesti jakaa vain Applen App Store -sovelluskaupassa.


title: IOS

text: Käyttöjärjestelmällä ei ollut virallista nimeä ennen iPhone SDK:n testiversion julkaisua maaliskuussa 2008. Tätä ennen käyttöjärjestelmää kutsuttiin OS X:ksi, joka viittasi Applen työpöytätietokoneiden käyttöjärjestelmään Mac OS X:ään. SDK:n julkaisun jälkeen käyttöjärjestelmä nimettiin iPhone OS:ksi. Nimi muutettiin Applen vuotuisessa WWDC-konferenssissa kesäkuussa 2010 iOS:ksi.


title: IOS

text: Vuonna 2010 Apple lisensoi Ciscolta oikeudet iOS-tavaramerkin käyttöön.


title: IOS

text: Vuoden 2009 kesäkuussa Apple julkaisi käyttöjärjestelmänpäivityksen, joka tunnetaan nimellä iPhone OS 3.0. Päivitys on esiasennettu iPhone 3GS:ään, mutta sen voi ladata ilmaiseksi myös kaikille vanhemmille iPhoneille sekä noin kymmenen dollarin hintaan iPod Touchille.


title: IOS

text: Tärkeimmät uudistukset:


title: IOS

text: Apple julkisti kesäkuussa 2010 päivityksen iOS 4, jonka se mainosti sisältävän yli 100 uutta ominaisuutta. Päivitys tuli ladattavaksi iPhonelle ja iPod Touchin toiselle ja kolmannelle sukupolvelle. Päivityksen koko on 292−378 megatavua. Apple painotti päivityksessä erityisesti sovellusten moniajoa ja sijoittamista kansioihin, parannettua sähköpostitukea sekä uutta iBooks-kirjanlukusovellusta.


title: IOS

text: Syyskuussa 2010 Apple julkaisi 4.1-päivityksen. Se korjaa bugeja ja lisää uuden Game Center -pelipalvelun. Lisäksi kameralla voi ottaa päivityksen myötä HDR-kuvia.


title: IOS

text: Myöhemmin vuonna 2010 Apple päivitti iOS-käyttöjärjestelmän versioon 4.2, joka mahdollisti muun muassa tulostamisen suoraan langattoman lähiverkon kautta tiettyihin ominaisuutta tukeviin tulostimiin.


title: IOS

text: Apple julkisti 12. lokakuuta 2011 päivityksen iOS 5, jonka se mainosti sisältävän yli 200 uutta ominaisuutta. Päivitys on saatavilla iPhonelle, iPadille ja iPod Touchille. Päivityksen myötä laitteet voidaan synkronoida lähiverkon välityksellä ilman johtoa iTunes-ohjelman kanssa. Lisäksi iOS 5 -päivityksen kanssa samaan aikaan tuli käyttöön iCloud-pilvipalvelu.


title: IOS

text: Apple julkisti 19. syyskuuta 2012 päivityksen iOS 6, jonka se mainosti sisältävän yli 200 parannusta. Päivitys korjaa lähes 200 tietoturvauhkaa. Se on esiasennettuna iPhone 5 -älypuhelimessa, mutta sen voi ladata moniin vanhempiin Applen laitteisiin. Päivityksen saa iPhone 3GS:ään, iPhone 4:ään, iPhone 4S:ään, iPad 2:een, iPad 3:een ja uusimpaan iPod Touchiin. Ennen iOS 6:en julkaisua Applen ja Googlen välinen sopimus loppui, joten iOS:n oletuskarttasovelluksena toimineen Google Mapsin korvasi Applen oma Apple Maps. Applen omasta karttapalvelusta löytyi lukuisia virheitä ja se ei saanut hyvää vastaanottoa. Applen toimitusjohtaja Tim Cook pahoitteli karttapalvelun virheitä.


title: IOS

text: Vuoden 2013 alkupuolella Apple julkaisi päivityksen iOS 6.1, joka mahdollistaa 4G/LTE tuen iPhone 5:lle ja neljännen sukupolven iPadille.


title: IOS

text: Apple julkisti iOS 7 -päivityksen 18. syyskuuta 2013. Suurimpana muutoksena tuli uudistettu graafinen ilme, joka edustaa minimalistista designiä. Päivitys tuli saataville iPhone 4:lle ja sitä uudemmille iPhoneille, viidennen sukupolven iPod Touchille, iPad Minille, iPad 2:lle ja kaikille sitä uudemmille iPadeille.


title: IOS

text: Maaliskuussa 2014 Apple julkisti iOS 7.1 -nimellä kulkevan päivityksen, joka oli ensimmäinen suuri iOS 7:ään tehty päivitys. Se korjasi bugeja ja paransi käyttöliittymää.


title: IOS

text: Apple julkisti iOS 8 -päivityksen 9. syyskuuta 2014. Se tuli ladattavaksi 17. syyskuuta. iOS 8:n voi ladata iPhone 4S:lle, iPod Touchille, iPad 2:lle, iPad Minille ja niitä uudemmille laitteille. Päivitys ja sitä seuranneet korjauspäivitykset aiheuttivat monissa puhelimissa paljon ongelmia, esimerkiksi Bluetooth -ja puhelinyhteyksien katoamista ja Touch ID:n rikkoitumista.


title: IOS

text: Ensimmäinen iso päivitys iOS 8:aan oli 8.1, joka julkaistiin 20. lokakuuta 2014. Sen merkittävin muutos oli iPhone 6:lle ja iPhone 6 Plussalle julkaistu ominaisuus, joka mahdollisti niiden käyttää Applen omaa maksupalvelu Apple Payta.


title: IOS

text: Apple julkisti 9. maaliskuuta iOS 8.2:n, joka sisälsi paljon virheenkorjauksia ja uuden sovelluksen Apple Watchille.


title: IOS

text: Apple julkisti iOS 8.3-päivityksen 8. huhtikuuta 2015, joka sisälsi virheenkorjauksia, suorituskyvyn parannusta ja uudelleensuunnitellun emoji-näppäimistön.


title: IOS

text: Apple julkaisi uuden iOS-päivityksen 30. kesäkuuta 2015. Päivityksen 8.4 yhteydessä julkaistiin Apple Music -sovellus.


title: IOS

text: Apple julkisti iOS -päivityksen WWDC 2015 -kehittäjätapahtumassa. Se tuli saataville 16. syyskuuta 2015. iOS 9 -käyttöjärjestelmästä löytyi pian julkaisun jälkeen aukko, joka mahdollisti lukitun puhelimen avaamisen Sirin avulla. Osa laitteista jäi jumiin iOS 9 -päivityksen yhteydessä. Tätä korjaamaan julkaistiin 24. syyskuuta iOS 9.0.1 -päivitys. iOS 9.3 julkaistiin 21. maaliskuuta 2016.


title: IOS

text: Apple julkisti iOS 10 -päivityksen 13. syyskuuta 2016 pian iPhone 7:n ja iPhone 7 Plussan julkaisun jälkeen. Se on yhteensopiva iPhone 5:n, iPad Mini 2:n, neljännen sukupolven iPadin, iPad Airin, iPad Pron, kuudennen sukupolven iPod Touch ja niitä uudempien laitteiden kanssa.


title: IOS

text: Apple julkisti iOS 11 -päivityksen 19. syyskuuta 2017. Se on esiasennettuna iPhone 8:ssa, iPhone 8 Plussassa ja iPhone X:ssä.


title: IOS

text: Tärkeimmät uudistukset:


title: IOS

text: iOS 11.1 julkistettiin 31. lokakuuta 2017, ja sen mukana tuli yli 70 uutta emojia sekä tietoturva- ja virheenkorjauksia.


title: Seppo Maijala

text: Seppo Maijala (s. 16. huhtikuuta 1944 Lempäälä) on suomalainen näyttelijä. Hän on näytellyt niin televisiossa kuin teatterissakin. Televisiossa hänen roolejaan ovat muun muassa "Reinikaisen" konstaapeli Jänkälä ja "Sydänjään" Simo. Maijala on naimisissa Heidi Heralan kanssa ja pariskunnalla on neljä lasta. Seppo Maijalalla on myös tytär ensimmäisestä avioliitostaan. Sekä Maijala että Herala ovat Helsingin Kaupunginteatterin näyttelijöitä.


title: Troilos

text: Troilos () oli kreikkalaisessa mytologiassa Troijan kuninkaan Priamoksen ja tämän puolison Hekaben poika ja siten Troijan prinssi. Apollodoros kertoo hänen olleen veljesten nuorin ja jatkaa joidenkin mukaan Hekaben synnyttäneen tämän Apollonille. Hyginus sijoittaa Troiluksen veljesten keskelle. Varhainen kristillinen kirjallisuus nimeää hänet ennemminkin Apollonin rakastajaksi kuin pojaksi.


title: Troilos

text: Perinteisen version mukaan Troilos oli vasta murrosiässä oleva poika tai efebi Troijan sodan alettua. Hänestä oli annettu ennustus, jonka mukaan Troijaa ei pystyttäisi valtaamaan, jos Troilos eläisi kaksikymmenvuotiaaksi. Sodan alkuvaiheessa Akhilleus, joka tiesi Troiloksen huolehtivan hyvin hevosistaan, väijytti tämän ja tämän sisaren Polyksenen Thymbran lähteen luona, jossa hän surmasi Troiloksen keihäällään tämän tullessa juottamaan hevosiaan. Toisen version mukaan Troilos pakeni Apollonin temppeliin, jossa Akhilleus tappoi tämän Apollonin alttarille.


title: Troilos

text: Myöhemmissä lähteissä Troilos mainitaan Diktys Kreetalaisen ja Dares Fryygialaisen kirjoituksissa. Diktys sijoittaa Troiloksen kuoleman myöhemmäksi kuin varhaisemmat lähteet, mutta pitäytyy perinteisessä tulkinnassa siitä, että tämän rooli varsinaisissa sotatoimissa oli vähäinen ellei jopa olematon. Kreikkalaiset sieppasivat hänet ja hänen veljensä Lykaonin ja surmasivat nämä julkisesti Akhilleuksen käskystä Sen sijaan Dares kuvaa Troiloksen suureksi sankariksi, joka aiheuttaa suuria vahinkoja vihollisilleen, ja joka onnistuu jopa haavoittamaan Akhilleusta niin, että tämä joutuu jäämään taisteluista hetkeksi sivuun. Lopulta Akhilleus kuitenkin onnistuu surmaamaan tämän, mutta ruumis saadaan tuotua takaisin Troijaan suuriin hautajaisiin.


title: I Am Weasel

text: I Am Weasel ("Olen Näätä") on David Feissin luoma yhdysvaltalainen animaatiosarja, joka oli viimeinen Hanna-Barberan tuottama sarja. Alun perin sarja oli osa Cow & Chicken -sarjaa, jossa sitä esitettiin ohjelman lopuksi noin 6–7 minuutin ajan. Vuonna 1999 sarja sai kokonaan oman ohjelman, joka kesti 9 jakson verran, jossa jokaisessa oli kolme erillistä 6 minuutin kestoista tarinaa.


title: I Am Weasel

text: Cow & Chickenin tavoin Charlie Adler teki oman pääroolinsa Paviaanin ("I.R. Baboon") lisäksi lukuisten sivuhahmojen äänet, kuten myös Michael Dorn. Lisäksi sarjan kolmannesta kaudesta eteenpäin Tom Kenny ja Dee Bradley Baker olivat enimmäkseen mukana tekemässä sivuääniä.


title: I Am Weasel

text: Suomessa sarjaa esitettiin maksullisen Cartoon Networkin lisäksi Subtv:llä vuosina 2004–2005 ja 2007, jossa se oli osana Cow & Chickeniä.


title: Faaraon sikarit

text: Faaraon sikarit () on vuonna 1934 julkaistu Tintti-sarjakuva, joka on neljäs Hergén piirtämämä ja kuvittama sarjan osa. Suomessa albumi julkaistiin vuonna 1972 Jukka Kemppisen suomentamana. Albumin pohjalta on tehty myös 37-minuuttinen animaatio.


title: Faaraon sikarit

text: Tintti on lomalla risteilyaluksella Välimerellä. Laivan kannella hän tapaa faarao Kih-Oskhin hautaa etsivän hajamielisen professorin, Filemon Tornadon, sekä elokuvayhtiö Galaxy Picturesin johtajan, herra Roberto Rastapopouloksen. Mutta sitten Tintin yllätykseksi laivalle saapuu kaksi etsivää, Dupont ja Dupond, jotka löytävät hänen huoneensa pöytälaatikosta oopiumia ja heroiinia. Tintti lukitaan ruumaan, mutta Port Saidin satamassa hän pakenee ja tapaa jälleen professori Tornadon päättäen auttaa tätä faaraon haudan etsinnässä. Haudasta löytyy laatikoita täynnä Kih-Oskhin merkillä varustettuja sikareita sekä rivillinen sarkofageja, joissa ovat kaikki hautaa etsiessään vuosien varrella kadonneet tiedemiehet. Kolmen tyhjän sarkofagin lähellä on kuvat Tornadosta, Tintistä ja Milousta. Sitten kammioon ilmestyvän nukutusaineen vuoksi he menettävät tajunsa.


title: Faaraon sikarit

text: Sarkofagit annetaan lastiksi rannikkovesissä oleilevalle laivalle. Mutta rannikkovartioston lähestyessä laivan miehistö heittää sarkofagit mereen. Tintti ja Milou pelastuvat. Myöhemmin Tintti herää puisen laivan ruumassa ja tapaa kapteenin sekä kauppias Oliveira da Figueiran. Kapteeni kertoo löytäneensä Tintin myrskyssä sarkofagissa kymmenen mailin päässä Arabian rannikosta. Tintti jää maihin, jossa hän mm. tapaa häntä ihailevan šeikin leiriin ja joutuu myös vahingossa keskelle Rastapopouloksen johtamaa elokuvaprojektia. Myöhemmin hän saapuu kaupunkiin, jossa vallitsee sotatila. Tintti löytää everstin toimistosta sikarivyön, jossa on Kih-Oskhin merkki, mutta sitten hänet huomataan ja tuomitaan kuolemaan vakoojana. Kaksi huppupäistä miestä auttaa Tinttiä lavastamaan kuolemansa, mutta he paljastuvat Dupontiksi ja Dupondiksi. Eversti joukkoineen pääsee Tintin jäljille, mutta tämä pakenee kaupungista pienlentokoneella.


title: Faaraon sikarit

text: Intian yllä lentokoneen polttoaine loppuu ja Tintti ja Milou tekevät pakkolaskun viidakkoon. Viidakosta he löytävät professori Tornadon, joka Tintin hämmästykseksi kutsuu itseään Ramses II:ksi ja maalaa puihin Kih-Oskhin merkkejä. Tintti johdattaa professorin metsässä olevalle bungalowille, jossa tohtori Finney on vierailulla. Tohtori kehottaa viemään Tornadon 30 mailin päässä olevaan mielisairaalaan. Talon isäntä kertoo Tintille, että järjestää illalla kutsut. Illalla kutsuissa Tintti huomaa tikarin, jonka isäntä kertoo saaneensa sen eräältä fakiirilta, joka on kertonut sen putoavan suuressa vaarassa olevan henkilön eteen. Tikari putoaa suoraan Tintin eteen, mutta hän pitää tapahtunutta vain sattumana. Hetken kuluttua professori Tornado karkaa viidakkoon. Aamulla Tintti lähtee professorin jäljille, mutta tämä johdattaakin hänet fakiirin luokse. Fakiiri hypnotisoi Tintin, mutta Tornado tyrmää vahingossa fakiirin ja Tintti selviää tilanteesta. Hän kuulee miehestä nimeltä Zlotsky, joka oli vieraana talossa, jossa hän tapasi tohtori Finneyn. Zlotsky aikoo paljastaa Tintille huumekaupan johtajan, mutta hän saa myrkkynuolen niskaansa. Zlotsky ehtii vielä sanoa että nuolessa on Radjaidjah-nimistä uutetta, jonka vaikutuksesta uhri tulee hulluksi. Seuraavana aamuna Tintti lähtee Tornadon ja Zlotskyn kanssa mielisairaalaan, mutta fakiiri väärentää kirjeen mielisairaalan johtajalle ja joutuukin itse lukituksi.


title: Faaraon sikarit

text: Pian Tintti pakenee mielisairaalasta lähellä kulkevaan junaan. Junalla Tintti joutuu Arboujahin asemalle, jossa sotilaat ottavat hänet kiinni. Tinttiä takaisin mielisairaalaan vievä ambulanssi törmää autoon ja Tintti lentää ambulanssista viidakkoon. Viidakossa hän tapaa Rawdaboutalahin maharadžan ja pelastaa tämän tiikeriltä, minkä kunniaksi hän pääsee vieraaksi palatsiin. Maharadža kertoo, että huumekauppiaat pakottavat seudun ihmiset viljelemään unikkoa, joka sisältää myrkyllistä oopiumi-uutetta. Yöllä fakiiri yrittää myrkyttää maharadžan, ja Tintti pääsee taas fakiirin jäljille. Tintti seuraa fakiiria huumekauppiaiden piilopaikkaan. Piilopaikassa on Kih-Oskhin symboli, mikä paljastaa näiden kuuluvan samaan järjestöön Egyptin ja Arabian huumekauppiaiden ohella. Huumekauppiaiden johtaja ei kuitenkaan osallistu kokoukseen. Osallistujat joutuvat kertomaan kokouksen johtajalle salasanan, jotta hän saisi selville heidän joukossaan olevan kavaltajan. Tintti arvaa salasanan vahingossa ääneen, minkä jälkeen jokaisen osallistujan on tultava viereiseen huoneeseen kertomaan edellisen kokouksen salasanan. Tintti pääsee huoneeseen ensimmäisenä, minkä ansiosta hän pääsee tyrmäämään kaikki huoneeseen tulijat yksi kerrallaan ja paljastaa näiden kasvot. Maharadža ja Milou saapuvat paikalle Dupondin ja Dupontin kanssa, mutta fakiiri pääsee karkuun.


title: Faaraon sikarit

text: Myöhemmin fakiiri ja järjestön naamioitunut johtaja sieppaavat maharadžan pojan. Pitkän takaa-ajon jälkeen poika saadaan pelastettua, mutta huumekauppiaiden johtaja putoaa rotkoon, eikä häntä enää löydetä. Tintti pidättää fakiirin ja toimittaa pojan takaisin maharadžalle. Maharadžan järjestämän juhlan jälkeen Tintti tutkii yhden Kih-Oskhin symbolilla varustetuista sikareista. Hän kertoo maharadžalle kuinka huumekauppiaat olivat salakuljettaneet oopiumia sikareihin kätkettynä, sillä sikareiden kuljetus ei ollut laitonta. Lopuksi myös professori Tornado ja Zlotsky viedään sairaalaan.


title: John Gregg

text: John Gregg (28. syyskuuta 1828 – 7. lokakuuta 1864) oli tuomari, poliitikko ja etelävaltioiden kenraali Yhdysvaltain sisällissodassa.